VLADALAC 


Preveo 
B. Janković 


IP Knjiga 
ISBN 86-83551-24-5 NBBA 


NIKOLO MAKIJAVELI 
VELICANSTVENOM 
LORENCU DE MEDICIJU 


Oni koji Zele da zadobiju milost nekog 
vladaoca, obično pred njega izlaze 
veoma često i poklanjaju mu ono što 
smatraju najdragocenije u svojoj imovi- 
ni ili ono što mu je najdraže. Neretko se 
dešavalo da su vladaocima darivali 
konje, oružje, tkanine protkane zlatom, 
drago kamenje i ukrase koji dolikuju nji- 
hovom visokom položaju. 

Želeći, dakle, da izidem pred Vaše 
svetio lice sa nekim zalogom svoje 
podaničke odanosti, u svojoj imovini 
nisam našao ništa što bi mi bilo milije 
ili što bih više cenio od poznavanja 
dela velikih ljudi, do koga sam došao 
na osnovu dugog iskustva, stečenog 


5 


učestvovanjem u savremenim zbivan- 
jima i neprestanim izučavanjem pro- 
teklih događaja. Pošto sam znanja 
dugo proveravao i ispitivao i sada u 
ovoj knjižici sakupio, upućujem je 
Vašoj Svetlosti. 

lako smatram da ovo delo ne 
zaslužuje čast da Vam bude poklon- 
jeno, ipak nada da ćete ga Vi 
blagoizvoleti primiti, jer od mene 
dobiti većeg dara ne možete nego što 
je mogućnost da za kratko vreme 
saznate sve ono što sam ja godinama 
proučavao, izlažući se velikim napor- 
ima i opasnostima. 


Ovo delo nisam nakitio i pretrpao 
zvučnim frazama, nadmenim i 
visokoparnim recima, ni bilo kakvim 
stilskim veštinama ili spoljnjim 
ukrasima, pomoću kojih mnogi pisci 
izlažu tok priče i kite svoje knjige, 
želeo sam da ga ne ulepšam, kako bi 
privlačilo pažnju isključivo istinitošću 
zaključaka i ozbiljnošću sadržaja. 


Ne želim da mi se prebaci kako 
sebe precenjujem iako čovek skromnog 


6 


porekla i sa najniže društvene 
lestvice, usuđujem se da raspravljam i 
određujem kako vladaoci treba da 
upravljaju zemljom, jer slično ljudi- 
ma koji, da bi napravili plan 
zemljišta, silaze u nizinu kako bi što 
bolje osmotrili sastav bregova i visija 
i penju se na vrhove planina kako bi 
otkrili oblike nizije, tako treba biti 
vladalac da bi narod dobro upoznao i 
biti čovek iz naroda da bi ponikao u 
suštinu vladaoca. 


Neka Vaša Svetlost primi ovaj 
skromni poklon isto onako voljno 
kako ga šaljem. Ako ovu knjižicu 
budete pažljivo razmatrali i čitali, 
Vašoj pažnji neće izmaći koliko žarko 
želim da se popnete do vosine koju 
Vam sudba predskazuje, a odlike 
Vaše ličnosti obećavaju. A ako Vaša 
Svetlost, sa visine na kojoj se nalazi, 
baci katkad pogled u nizinu, videće 
kako sam ni kriv ni dužan, neprestano 
izložen nemilosrdnim udarcima sudbine. 


Poglavlje I 


Vrste vladavine i 
na koji način se 
zadobijaju 


Sve države i sve vladavine koje su 
imale i koje imaju vlast nad ljudima, 
bile su i jesu ili republike ili monarhi- 
je. Monarhije su nasledne, kada 
jedna vladarska dinastija dugo u 
njima vlada, ili su nove. Nove su ili 
sasvim nove, kao što je bio Milano za 
vladavine Frančeska Sforce, ili su 
delovi pridodati naslednoj državi 
vladaoca koji ih zadobija, kao što je 
Napuljska Kraljevina za španskog 
kralja. Ovim državama, ovako dobi- 
jenim, obično upravlja jedan vladalac, 
ili su slobodne. Osvajaju se tuđim ili 
sopstvenim oružjem, srećom ili 
hrabrošću. 

Poglavlje II 


O naslednim monarhijama 


Neću se upuštati u raspravu o 
republikama, jer sam o njima jednom 
ranije opširno govorio. Pozabaviću se 
samo monarhijama i izložiću na koji 
način se može njima upravljati i 
sačuvati vlast. Mogu reći da je 
mnogo lakše očuvati države nasledne 
i navikle da žive pod istom dinastijom 
nego tek zadobijene države, jer je 
dovoljno da vladalac ne menja sistem 
uprave svojih prethodnika i da se pri- 
lagodi prilikama i vremenu. Na taj 
način će se, ako je i osrednjih 
sposobnosti, uvek održati u svojoj 
državi, ukoliko je ne izgubi zbog 
izuzetnih okolnosti i pod pritiskom 
neke velike sile. A ako je izgubi, čim 

se osvajač bude našao u teškoći, on 
će je povratiti. Mi u Italiji imamo 
primer vojvode od Ferare koji se 
1484. nije mogao odupreti napadima 
Mlečana, ni 1510. napadima pape 
Julija X, samo zato što je dugo 
vladao u tom vojvodstvu. 

Pošto se naslednom vladaocu rede 
pruža prilika da vređa svoje podanike, 
a za to i nema razloga, više je i vol- 
jen, i ako ne bi zbog nekih neobičnih 
poroka bio omražen, podanici će mu 
biti privrženi. A vladavina koja je 
dugotrajna ima ustaljen kontinuitet i 
izbrisaće sećanje na uzroke promene. 
Jer u svakoj promeni posejana je 
klica nove promene. 

Poglavlje III 

O mešovitim vladavinama 


Prave teškoće se javljaju tek u 
novoj vladavini. Ako ona nije sasvim 
nova, već je slična jednom telu koje 
se gotovo može nazvati mešovitim, 
do promena u njoj dolazi, u prvom 
redu, zbog jedne teškoće koja se 
sasvim prirodno javlja u svim novim 
vladavinama, jer građani vole da 
promene vladaoca, misleći da će nači 
boljeg. Nadajući se boljem prihvataju 
se oružja da bi svrgli onoga ko je na 
vlasti. Poučeni iskustvom, uskoro 
uviđaju da im je gore sada nego rani- 
je. To se dešava zbog druge, prirodne 
i redovne pojave, da vladalac, hteo- 
ne hteo, uvek mora da vređa svoje 

nove podanike, bilo da ih ugnjetava- 
ju njegovi vojnici ili da su žrtva 
bezbrojnih drugih nepravdi koje su 
posledica svakog ponovnog osvajan- 
ja vlasti. Tako postaju neprijatelji svi 
oni koje si uvredio osvajajući carstvo, 
a ne možeš zadržati prijateljstvo onih 
koji su te na vlast doveli, jer nisi u 
mogućnosti da ispuniš njihova očeki- 
vanja, niti protiv njih smeš upotrebiti 
surove mere pošto si im obavezan, 
ma koliko imao silnu vojsku. Da bi 
ušao u neku pokrajinu, uvek na svo- 
joj strani treba da ima naklonost nar- 
oda. Zato je Luj XII, francuski kralj, 
naprečac zauzeo Milano, ali ga je 
naprečac i izgubio. Prvi put ga je iz 
grada izbacio Lodoviko, kojem je bilo 
dovoljno da se isključivo osloni na 
sopstvene vojne snage, jer su se 
nade naroda koji su francuskom 
kralju otvorili vrata, izjalovile i oni 
nisu ostvarili svetlu budućnost o 
kojoj su sanjali, pa im je novi 
vladalac bio ugnjetač i teret. Cela je 
istina da se u zemljama, ponovo 
osvojenim posle prevrata, teže gubi 
vlast, jer se vladalac, koristeći 

iskustva stečena u pobuni, ne usteže 
mnogo da radi obezbeđenja svoga 
položaja, kažnjava ustanike, otkriva 
sumnjive i obezbeđuje se onde gde 
je najslabiji. Tako, ako je prvi put bilo 
dovoljno da se Francuskoj oduzme 
Milano da vojvoda Lodoviko, napravi 
buku na granici, drugi put je trebalo 
da se protiv Fracuske digne ceo svet 
da bi se njena vojska razbila i proter- 
ala iz Italije. | to, iz maločas 
pomenutih razloga. Bilo kako bilo, 
Francuska je i prvi i drugi put izgubi- 
la Milano. Opšti razlozi prvog poraza, 
već su pretresani. Ostaje samo da se 
iznesu razlozi drugog poraza i da se 
kaže na koji način je trebalo da ga 
francuski kralj izbegne, na koji način 
bi ga mogao izbeći vladalac koji bi se 
našao na njegovom mestu i kako bi 
on, to što je osvojio, bolje sačuvao. 
Države koje se posle osvajanja pripa- 
jaju jednoj državi starijoj od one koja 
ih osvaja, susedne su i služe se istim 
jezikom, ili su iste oblasti. Kad to 
jesu, veoma lako se u njima može 
održati vlast, naročito ako nisu 
navikle da žive slobodne, jer treba 

samo istrebiti lozu vladaoca koji je u 
njima vladao. Ako se u njima održe 
nekadašnji uslovi života a Stari 
običaji ne menjaju, ljudi će živeti 
zajedno u miru, kao što je slučaj sa 
Burgundijom, Bretanjom, Gaskonjom 
i Normandijom koje su odavno pripo- 
jene Francuskoj. | mada u njima pos- 
toje jezičke razlike, običaji su im 
slični pa su mogle da uspostave 
podnošljive odnose i onaj ko ih osvo- 
ji, ako bude želeo da ih zadrži, treba 
da postigne: prvo da zatre lozu 
pređašnjeg vladaoca, drugo, da ne 
promeni njihove zakone niti da 
poveća namete. Tako će se ubrzo 
osvojena država sa starom nasled- 
nom državom stopiti u jednu celinu. 
Teškoće nastaju kada se osvajaju 
države u jednoj pokrajini sa različitim 
jezikom, običajima i društvenim 
uređenjem, u tom slučaju, vladalac 
mora imati mnogo sreće i biti veoma 
vest da bi u njima zadržao vlast. 
Jedna od najboljih i najcelishodnijih 
mera bila bih da se osvajač nastani u 
toj državi. U zaposednutoj oblasti, 
vlast bi bila bolje osigurana i trajnija, 

a dokaz za to je postupak Turčina u 
Grčkoj. lako se služio svim mogućim 
sredstvima, nikad se u toj državi ne 
bi održao na vlasti da se nije u njoj 
nastanio. Tek kad vladalac živi u 
zemlji vidi kad u njoj izbiju neredi, pa 
može brzo i da ih uguši. Naprotiv, 
kada ne živi u toj zemlji dočuje da je 
došlo do pobune kad je ona dobila 
takve razmere da se više ništa ne 
može učiniti. U ovom slučaju, pokra- 
jinu ne pljačkaju namesnici, podanici 
su srećni što imaju mogućnost da se 
hitno pozale vladaocu lično, a to je 
razlog više da ga vole ako su pokorni 
i da ga se boje u nameri da budu 
drugačiji. Spoljni neprijatelj bi se 
plašio da tu zemlju napadne, tako da 
vladalac, koji u njoj živi, veoma teško 
može da je izgubi. Drugi, bolji način 
je da se u jednom ili u dva mesta 
osnuju naselja koja bi tu gotovo 
predstavljala državu u malom. U 
suprotnom u toj državi treba držati 
jaku vojsku. Takve naseobine vladao- 
ca ne koštaju mnogo, jer ih on o 
svom trošku ne osniva i ne održava ili 
to Cini uz neznatne izdatke. Osim 

toga, zamerice se samo malom delu 
stanovniStva, onima kojima oduzima 
zemlju i kuće da bi ih dao došljacima. 
Ljudi kojima se zamera, rastureni su 
i siromašni pa mu ničim ne mogu 
nauditi. Svi ostali koji nisu ugroženi, 
strahuju da nešto ne pogreše, pa će 
ih stići sudbina onih koji su 
opljačkani. Zaključujem da te 
naseobine ništa ne staju, pokorne su 
i s njima nema teškoća, kako sam 
rekao, oni koji su oštećeni, siromašni 
i raštrkani pa su bezopasni. Zato 
primećujem da ljude treba pridobiti 
ili uništiti, jer se oni svete za male 
uvrede, dok za teške ne mogu. Zato 
čoveka treba tako uvrediti da se ne 
može osvetiti. Međutim, kada se 
umesto naseobina, u zaposednutim 
predelima drži vojska, mnogo više se 
troši, svi prihodi te države, idu za 
potrebe garnizona, tako da od osvo- 
jenih oblasti ima više štete nego 
koristi. Od toga trpi ćela država, 
neprestani pokreti trupa, nikome 
nisu pogodni i zato se vladaočevi 
neprijatelji proširuju, a neprijatelji 
mu mogu više naškoditi jer su 

poraženi na ognjištu na kome su 
ponikli. U svakom slučaju, stalne 
trupe u osvojenim predelima su 
nekorisne, koliko su naseobine 
korisne. Vladalac koji zaposedne 
neku pokrajinu čiji se običaji razliku- 
ju od običaja njegove države, treba 
da štiti slabije susede kako najbolje 
zna i ume, moćne oslabi, a naročito 
da u pokrajinu ne dozvoli pristup 
nekom strancu, moćnom kao što je i 
on. Stranca, obično, dovedu nezado- 
voljni ili iz preteranog častoljublja ili 
iz straha, kao što su Etolci doveli 
Rimljane u Grčku, a u svaku oblast u 
koju su upali, uvek su ih pozvali 
samo domoroci. Redovna je pojava 
kada moćni tuđin upadne u neku 
oblast, svi oni koji su u njoj slabiji, 
prilaze njemu puni zlobe prema 
onome koji je od njih bio moćniji, i 
njihov dosadašnji gospodar, jedva 
dočekaju da se dodvore osvajaču, 
tako da on nema nikakve teškoće da 
ih pridobije. Oni se prosto utrkuju da 
sve svoje snage stave u službu vlasti 
koju je on tu uspostavio. Jedina briga 
treba da mu bude da nikako ne 

dozvoli da se osile i da im uticaj 
suviše poraste, a da bi to postigao, 
dovoljno je da upotrebi svoje trupe 
pomoću kojih će pokoriti moćne i 
ostane neograničeni gospodar cele 
pokrajine. Svako ko ne bude tako 
postupio, izgubiće ono što je zauzeo 
i dokle god bude u toj oblasti na 
vlasti, suočavaće se sa teškoćama i 
neprilikama. Rimljani su se u pokra- 
jinama koje su osvajali, strogo 
pridržavali ovih pravila. Oni su osni- 
vali kolonije, podržavali su slabije 
velikaše, ali im pri tome nisu davali 
veću vlast. Suprotstavljali su se 
najjačima i nisu dopuštali da opasni 
stranci steknu ugled. Dovoljno je da 
navedem primer Grčke. Oni su 
podržavali Ahajce i Etolce, Makedonsku 
Kraljevinu oslabili i iz nje isterali 
Antioha. lako su ih Ahajci i Etolci 
zadužili manjim uslugama, nikad im 
nisu dozvolili da prošire ma koju 
oblast. Uprkos Filipovim ubedivanji- 
ma, nikad nisu prihvatili njegovo pri- 
jateljstvo, a da ga ne ponižavaju, a 
Antioh, ma koliko bio moćan, nikad 
nije uspeo da ih privoli da mu daju 

makar deo oblasti na upravu. U ovim 
slučajevima Rimljani su postupali 
onako kako treba da postupi svaki 
mudri vladalac koji mora voditi 
računa o onome što bi moglo izazvati 
negodovanje u sadašnjosti i u 
budućnosti. Ako se unapred predvide 
nemiri, lakše se može naći leka, a 
ako se čeka da se zlo približi, lek ne 
stiže na vreme, nezdravo stanje 
pretvoriće se u neizlečivu boljku. 
Lekari kažu da se tuberkuloza u 
početku lako leci, a teško otkriva, 
dok se s vremenom, ako nije otkrive- 
na ni lečena u početku, lako otkriva, 
a teško leci. Ovo pravilo važi i u 
politici. Ako na vreme prepoznamo 
zlo koje se razvija (što može samo 
mudar čovek), ono se može brzo 
izleciti. Ako zlo nismo prepoznali i 
dozvolimo da uzme maha da ga već 
svako prepoznaje, leka više nema. 
Zato su Rimljani, unapred predviđali 
nedaće, uvek uspevali da im stanu na 
put, pa nikad nisu nastojali da izbeg- 
nu rat, bili su svesni da odložiti ga, 
ne znači i otkloniti ga, već dopustiti 
neprijatelju da dobije prednost. Zato 

su i ratovali sa Filipom i Antiohom u 
Grčkoj, da ne bi bili prinuđeni da 
ratuju u Italiji. lako su mogli izbeci i 
jedan i drugi rat, nisu želeli, jer se 
nisu slagali s mudracima našega vre- 
mena da treba čekati da vreme učini 
svoje, već su više verovali u nadmoć 
svoje opreznosti i hrabrosti, nekada 
vreme donosi dobro, nekad zlo. 
Vratimo se Francuskoj i ispitajmo da 
li je nešto učinila od ovoga o čemu je 
ovde bilo reci. Neću govoriti o Šarlu, 
već samo o Luju, jer se njegovi uspe- 
si mogu uspešnije pratiti jer je duže 
vladao u Italiji. Videćete da je radio 
suprotno od onoga što je trebalo da 
uradi da bi održao vlast u državi koja 
se po uređenju razlikovala od nje- 
gove. Luja su u Italiju doveli častolju- 
bivi Mlečani, tako hteli da dobiju 
polovinu Lombardije. Neću osudivati 
kralja što je tako postupio, pošto je 
nameravao da postepeno prodre u 
Italiju, u toj zemlji nije imao prijatel- 
ja, morao je da se zbliži bilo s kim, 
jer su mu sva vrata bila zatvorena 
zbog nedoličnog ponašanja kralja 
Šarla. Taj poduhvat bi mu i uspeo da 

nije pravio druge greške. Kad je kralj 
osvojio Lombardiju, ponovo je stekao 
ugled koji je zbog Šarla izgubio. 
Đenova se predala, Firentinci su se s 
njim sprijateljili, markiz od Mantove, 
vojvoda od Ferare, porodica 
Bentivoljo, grofica od Forlija, gospo- 
dari Faence, Pezare, Riminija, 
Kamerina, Pjombina, Lukanci, 
Pizanci, Senežani, pohrlili su mu u 
susret i nudili prijateljstvo. Tada je 
Mlečanima puklo pred očima kakvu 
su glupost činili kada su Tuju pomogli 
da zagospodari na dve trećine Italije, 
samo da bi dobili dva grada u 
Lombardiji. 


Sada pogledajmo kako je kralj 
mogao sačuvati ugled u Italiji da je 
poštovao pravila O kojima smo govo- 
rili i da je pružio izvesnu sigurnost 
svim svojim prijateljima, da ih je 
uzeo u zaštitu. Njih je bilo mnogo i 
osećali su se slobodni, a zazirali su ko 
od Crkve, ko od Mlečana, pa bi im 
bilo dobro da budu uz njega, i tako je 
pomoću njih lako mogao da se 
obezbedi od onih koji su ostali moćni. 

Ali čim bi se našao u Milanu, postupio 
je suprotno, pruživši pomoć papi 
Aleksandru da zauzme Romanju, ne 
primetivši da je time sebe oslabio, jer 
je izgubio prijatelje i one koji su mu 
bili privrženi, i da je tako jačao 
Crkvu, omogućivši joj da ojača sve- 
tovnu i već postojeću duhovnu moć 
pomoću koje je već stekla veliki 
ugled. Kad je učinio prvu grešku, 
morao je da ide dalje, tako da je, 
kako bi obuzdao silnu Aleksandrovu 
pohlepnost i sprečio ga da osvoji 
Toskanu, upao u Italiju. Nije mu bilo 
dovoljno što je uveličao Crkvu i izgu- 
bio prijatelje, napravio je veću glu- 
post time što je Napuljsku Kraljevinu 
podelio sa španskim kraljem i, 
umesto da bude isključivi gospodar 
Italije, uzeo je ortaka. Oni koji su 
želeli tu oblast i oni koji su njime bili 
nezadovoljni, sada su imali kome da 
se obrate za pomoć. | umesto da u 
Napulju ostavi sebi potčinjenog kral- 
ja, on ga je odatle isterao i doveo je 
takvoga koji je mogao njega isterati. 
Nema ničeg neprirodnog i neobičnog 
u želji za osvajanjem i uvek kad tu 

želju ljudi uspeju da ostvare, hvalimo 
ih, a ne prekorevamo. Ali kada ne 
uspeju da je ostvare, a po svaku 
cenu nastoje, nešto nije u redu, tada 
zaslužuju prekor. Dakle, ako je 
Francuska imala takve oružane 
snage da je mogla da napadne 
Napulj, trebalo je i da učini, ako nije 
mogla, nije trebalo da tu kraljevinu 
deli. Ako je podela Lombardije sa 
Mlečanima, još mogla i da se oprav- 
da, jer je tako Luj kročio u Italiju, 
podela Napuljske Kraljevine je za 
osudu, jer u ovom slučaju tu nije bilo 
ništa neophodno. Luj je, dakle, 
napravio pet grešaka: upropastio je 
velikaše koji nisu bili jaki, a u Italiji 
proširio moć jednog snažnog gospo- 
dara, doveo u nju jednog veoma 
moćnog tuđinca, nije se u njoj nas- 
tanio, niti je tu osnovao kolonije. Pa 
ipak, ne bi bilo greške za njega sud- 
bonosne da nije počinio i šestu: 
oduzeo je Mlečanima državu. Da nije 
uveličao Crkvu, ni doveo španskog 
kralja u Italiju, bilo bi sasvim nužno 
da ih u korenu saseče. Posto je učinio 
sve ovo, nikako nije smeo dozvoliti 

da propadnu, jer da su oni ostali 
moćni, drugi ne bi smeli da osvajaju 
Lombardiju zato što bi Mlečani sami 
želeli da je dočepaju, zato što se ne 
bi usuđivali da je oduzmu od 
Francuske i daju je drugome, a da 
napadnu oboje, nisu imali hrabrosti. 
A ako bi neko primetio da je Luj 
Aleksandru ustupio Romanju, a Italiji 
kraljevstvo da bi izbegao rat, rekao 
bih mu da nikad ne bi trebalo 
dozvoliti da zavlada nered kako bi se 
izbegao rat, jer se rat nikad ne može 
izbeći, već se može odložiti na sop- 
stvenu štetu. Ako bi se neko pozvao 
na obećanje koje je Luj dao papi da 
ostvari taj poduhvat njemu u prilog, 
kako bi dobio razvod braka i kardi- 
nalski šešir zab ruanskog nadbisku- 
pa, mogao bi naći odgovor kasnije u 
poglavlju u kome govorim o datoj 
reci vladaoca i kako je poštovati. 
Dakle, kralj Luj je izgubio Lombardiju 
zato što nije uvažio ni jedno od prav- 
ila kojih se pridržavaju oni koji su 
osvajali pokrajine i želeli da se u 
njima održe na vlasti. Ovo nije nikak- 
vo čudo, već sasvim obična i logična 

činjenica. O tome sam razgovarao sa 
ruanskim kardinalom u Nantu kada 
je vojvoda od Valentina, kako se 
popularno nazivao Cezare Bordžija, 
sin pape Aleksandra, zaposeo 
Romanju. 

Kardinal mi je tom prilikom rekao 
da se ltalijjani uopšte nisu naučili 
ratovanju, a ja sam mu odgovorio da 
se Francuzi ne razumeju u vođenje 
politike, jer da su vični politici ne bi 
dozvolili da papa toliko ojača. A iz 
iskustva znamo da je upravo 
Francuska dala takvu moć papi i 
španskom kralju u Italiji i da su je 
upravo oni upropastili. Na osnovu 
toga dolazimo do opšteg pravila koje 
je gotovo nepogrešivo - da onaj ko 
pomogne drugome da postane 
moćan sam propada. Uvek se 
nekome pomogne da dođe do moči, 
lukavstvom i silom, a ko ispliva na 
površinu, podozriv je na te puteve 
moći. 

Poglavlje IV 


Zašto se Darijeva kraljevina, 

koju je Aleksandar zauzeo, posle njegove 
smrti, nije pobunila protiv 
Aleksandrovih naslednika. 


Pošto smo sagledali na kakve 
teškoće nailazi onaj ko želi da sačuva 
osvojenu državu nekome bi moglo 
izgledati čudno da su se naslednici 
Aleksandra Velikog, koji je za neko- 
liko godina zagospodario Azijom i čim 
je osvojio, ubrzo je umro, bilo bi 
razumno da se cela država pobuni, 
ipak su se naslednici održali na vlasti 
i nisu imali drugih teškoća, osim 
međusobnih trvenja koja su bila 
posledica njihovih velikih ambicija. 
Odgovaram da se svima državama 

koje ce se po nečemu pamtiti, 
upravlja na dva različita načina: na 
čelu se nalazi jedan vladalac, a svi 
ostali su njemu potčinjeni pa mu nje- 
govom milošću i dobrom voljom, kao 
ministri pomažu da vlada dotičnom 
kraljevinom, ili se na čelu države 
nalazi vladalac i velikaši koji zauzi- 
maju položaje ministara po tradiciji 
svoga visokog roda, a ne dobrom 
voljom vladaoca. 

Ovi velikaši i sami vladaju u nekim 
pokrajinama i imaju podanike koji ih 
priznaju za svoje gospodare pa su im 
prirodno i iskreno privrženi. U 
državama u kojima su na vlasti jedan 
vladalac i njemu podređeni ministri, 
uticaj vladaočev je znatno veći, jer u 
celoj zemlji on je jedini gospodar, pa 
se reč nekog drugog sluša samo zato 
što je vladaocev ministar ili 
zvaničnik, a ne iz neke posebne 
naklonosti prema njemu lično. Tu 
razliku u našem vremenu uočavamo 
sagledavajući dve različite vrste vla- 
davina: Turčina i francuskog kralja. 
Turskom upravlja jedan gospodar, svi 
ostali su njegove sluge i on lično deli 

carstvo na sandžake, u njih šalje 
upravitelje, koje menja po sopstven- 
om nahođenju. Francuski kralj, 
okružen je mnoštvom drevnih 
velmoža koje njihovi podanici prizna- 
ju i vole. Ti velikaši uživaju izvesne 
povlastice koje im kralj ne bi mogao 
oduzeti a da se ne izloži opasnosti. 
Ako dobro razmotrimo ove dve vrste 
vladavine, dolazimo do zaključka da 
je teško osvojiti Turčinovu državu, ali 
kad bi je osvojili bilo bi veoma lako 
sačuvati. Turčinovu državu je teško 
osvojiti zato što osvajača ne mogu 
pozvati velikaši te države, niti posto- 
ji nada da će se pobuniti oni koji su 
na vrhu i time mu olakšati osvajanje. 
Jer, pošto su svi robovi zavisni od 
vladaoca, nije ih lako potkupiti a kad 
bi ih potkupili, od toga ne bi bilo 
velike koristi pošto, iz pomenutih 
razloga, ne bi mogli povesti narod. 
Bilo ko da napadne Tursku, može 
očekivati da će je naći jedinstvenu, 
pa treba da se više uzda u sopstvene 
snage nego da računa na nerede koje 
bi u njoj izazvali drugi. Ali ako bi 
Turčin bio poražen na bojnom polju, 

tako da ne bi mogao da ponovo 
prikupi vojsku, jedina opasnost bi 
bila vladarska loza, ali kad bi se i ona 
ugasila, više se nikoga ne bi trebalo 
bojati, jer niko drugi ne uživa pov- 
erenje u narodu. | kako se pre pobe- 
de pobednik u njih nije mogao 
uzdati, tako ni posle izvojevane 
pobede nema potrebe da od njih 
zazire. Suprotno se dešava u zemlja- 
ma sa državnim uređenjem kao u 
Francuskoj, u njih se lako moze 
upasti, pridobijajući nekog velikaša, 
pošto se uvek mogu naći nezado- 
voljni koji žele promenu postojećeg 
stanja. Iz navedenih razloga, ti 
nezadovoljnici mogu da ti otvore put 
prema toj zemlji i olakšaju pobedu, 
ali u nastojanju da se održiš na 
vlasti, naići ćeš na velike teškoće 
koje će zadavati oni koji su ti 
pomogli, kao i od onih koje si 
potlačio. | nije dovoljno da iskoreniš 
lozu vladaocevu, jer velikaši koji 
ostaju, staće na čelo borbe za nove 
promene, a pošto ih ne možeš zado- 
voljiti ni sve pobediti, prvom prilikom 
izgubićeš državu. Ako razmotrimo 

osobine Darijeve vladavine, videćemo 
da je ona bila slična Turčinovoj. Zato 
je Aleksandar morao da ga napadne 
sa svih strana i spreči da ostane u 
slobodnom prostoru. 

Posle poraza Darije je umro. 
Aleksandar je postao gospodar države 
i njome mirno vladao. A da su njegovi 
naslednici bili složni, mogli su veoma 
lako sačuvati državu, jer su samo oni 
stvarali nemire. U državama sa 
uređenjem kakvo je u Francuskoj, 
nemoguće je vladati tako mirno. 

Razlozi čestih pobuna protiv 
Rimljana u Španiji, Francuskoj i u 
Grčkoj, do kojih je dolazilo samo zato 
što su te države bile podeljene na 
nekoliko kneževina, pa dokle god se 
narod sećao svih tih velmoža, 
Rimljani nisu mogli uspostaviti čvrstu 
vlast. Naprotiv, oni su je učvrstili 
pošto su, dugotrajnom moćnom vla- 
davinom, narodu izbrisali iz sećanja 
te gospodare. Kasnije, kad je među 
njima došlo do trvenja, svako od njih 
mogao je da prisvoji jedan deo 
pokrajina, već prema ugledu koji su 
u njima stekli, ali pošto se loza neka- 

dašnjih velmoža ugasila, nisu priz- 
navali druge gospodare osim Rimljane. 
Kad sve ovo imamo u vidu, nije 
nimalo čudno što je Aleksandar tako 
lako sačuvao državu u Aziji, i što su 
drugi teško sačuvali ono što su osvo- 
jili, kao Piru i mnogi drugi. Ovo se 
nije desilo zato što je pobednik bio 
više ili manje hrabar, već različito 
uređenje u osvojenim državama. 

Poglavlje V 

Kako treba upravljati gradovima 
ili pokrajinama u kojima su, 
pre nego što su osvojeni, 
bili na snazi posebni zakoni 


Kad su osvojene države navikle da 
žive po svojim zakonima i u slobodi, 
u njima se može održati vlast na tri 
načina. Prvi način, uništi ih, drugi, 
osvajač da se u njima nastani, treći, 
da žive po njihovim zakonima, uz 
uslov da plaćaju danak i obrazuju 
vladu nekolicine koja će održavati 
prijateljske odnose između njega i 
pokorenog naroda. Jer, pošto je nova 
država delo vladaoca, oni su svesni 
da u njoj ne mogu opstati bez nje- 
govog prijateljstva i uvažavanja nje- 

gove moći i da se treba svim silama 
založiti da se on održi na vlasti. 
Vladalac će lakše zadržati pod svo- 
jom vlašću jedan grad, naviknut da 
živi u slobodi, upravljajući njime uz 
podršku njegovih stanovnika, nego 
na bilo koji drugi način. Neka nam za 
primer posluže Spartanci i Rimljani. 
Spartanci su zauzeli Atinu i Tebu, u 
njima uspostavili oligarhijsku vla- 
davinu, a ipak su te gradove izgubili. 
Rimljani su zadržali Kapuu, Kartaginu 
i Numanciju tako što su ih razorili. 
Naprotiv, kad su želeli da zadrže 
Grčku onako kako su je zadržali 
Spartanci, da ne ugroze slobodu i ne 
diraju njene zakone, nije im uspelo, 
pa su bili prinuđeni da razore mnoge 
gradove u toj zemlji da bi se u njoj 
održali na vlasti, najsigurniji način da 
se zadrže gradovi koji su osvojeni, 
jeste da se razore. Ko zagospodari 
jednim gradom, naviklim da živi u 
slobodi, a ne uništi ga, kasnije će on 
uništiti njega, jer pobuna se uvek 
diže pod oreolom da to činimo u ime 
slobode i za odbranu starih običaja 
koje ni vreme ni učinjena dobročinst- 

va ne mogu izbrisati iz zaborava. Ako 
se stanovnici grada ne razjedine ili ne 
rasele, sećaće se svoje slobode u 
svakoj prilici, kao što je bio slučaj sa 
Pizom posle stogodišnjeg robovanja 
Firentincima. Ali kad su gradovi ili 
pokrajine navikli da žive pod vlašću 
jednog vladaoca i kada se njegov rod 
zatre, kako su navikli na pokornost, a 
svesni da niko iz porodice nekadašnjeg 
vladara nije ostao u životu, ne mogu 
da se slože da izaberu novoga 
vladaoca iz svojih redova, ne umeju 
da žive u slobodi. Oklevaju da se 
dignu na oružje, pa ih svaki vladalac 
može lako poraziti. Ali republike su 
sa više života, u njima ima više 
mržnje, više želje za osvetom i 
neprestano ih progoni uspomena na 
nekadašnju slobodu. Zato je najbolji 
način uništiti ih ili se u njima nastaniti. 

Poglavlje VI 


O novim državama 
koje se osvajaju 
oružjem i hrabrošću 


Neka se niko ne čudi što ću, gov- 
oreći o sasvim novim državama, o 
vladaocu i o državi, navoditi primere 
velikih ličnosti, pošto ljudi obično idu 
utrtim putevima i podražavaju druge 
pa iako je nemoguće u svemu se 
držati određenog puta i uvek dostići 
savršenstvo onih koji nam služe za 
uzor. Mudar čovek treba da sledi trag 
najslavnijih ljudi, pa ako se i ne pois- 
toveti s njima, bar u nečemu približi, 
onako kako to čine dobri strelci kad 
su suviše udaljeni od cilja a svesni 
dometa svoga luka, nišane iznad 

cilja, ne zato da strelu usmere previ- 
soko, već da pogode metu. Dakle, 
sasvim nove vladavine, sa novim 


vladaocima, teže ili lakše se 
održavaju, u zavisnosti da li ih je 
zadobio vest ili nevešt vladalac. 


Sama činjenica da od običnog 
građanina postane vladalac, pred- 
stavlja veštinu ili sreću, čini da i 
jedna i druga ova vrlina unekoliko 
pomažu da se prebrode mnoge 
teškoće. Ipak, vladalac koji se manje 
uzdao u sreću, uvek se održao duže. 
Lako se održi i vladalac koji nije na 
vlasti u drugim državama, odluči da 
se u dotičnoj nastani. Ličnosti koje su 
postale vladaoci zahvaljujući svojim 
vrlinama, a ne srećom najslavniji je 
Mojsije, Kir, Romul, Tezel i njima 
slični. Mada o Mojsiju ne bi trebalo 
raspravljati, on je bio obični izvršilac 
božjih naređenja, ipak zaslužuje naše 
divljenje, zbog same milosti koja mu 
je dodeljena da bude dostojan da 
razgovara s Gospodom. 

Ali, Kira i ostalih koji su osvojili ili 
osnovali kraljevine, svi su dostojni 
divljenja, ako razmotrimo njihove 

postupke i sve ono što je samo njima 
svojstveno, a što su ustanovili i 
postavili. Videćemo da se to ne raz- 
likuje od Mojsijevih dela, koji je imao 
tako velikog učitelja. 

Ako preispitamo njihov rad i način 
života uverićemo se da im je sudbina 
bila naklonjena što im se pružila srećna 
prilika da uspostave oblik vladavine koji 
im se učinio povoljan. Da nije bilo 
srećne okolnosti, ništa im ne bi vredelo 
što su sposobni, a da nisu bili sposobni, 
te okolnosti ostale bi neiskorišćene. 
Trebalo je, dakle, da Mojsija u Egiptu 
nađe izrailjski narod u ropstvu i 
potlačen pa da se odluče da ga slede 
kako bi zbacili okove. Trebalo je da za 
Romula ne bude mesta u Albi i da ga 
odmah po rođenju ostave pod vedrim 
nebom, pa da postane osnivač Rima, 
gospodar nove postojbine. Trebalo je da 
Kir nade Persijance nezadovoljne vla- 
davinom Medana, a Medane oslabljenog 
duha i mekuSne usled dugotrajnog 
mira. Tezejeva srčanost ne bi došla do 
izražaja da Atinjani nisu bili razbijeni. 
Ove okolnosti su ove ljude usrećile, a 
pošto su bili izvanredno sposobni, oni 

su umeli da ih iskoriste i svoju domov- 
inu usreće i proslave. 

Oni koji se, kao i ovi drevni vladao- 
ci, dođu na čelo države putevima 
vrline, nailaze, doduše, na teškoće, 
ali se zato lako održavaju na vlasti. 
Teškoće kojima se izlažu dok ne 
zadobiju vlast, uglavnom su posledi- 
ca uspostavljanja novog poretka | 
novih običaja, koje su prinuđeni da 
zavedu kako bi udarili temelje svoje 
države i sebe obezbedili. Nema sum- 
nje da nema poduhvata koji je teže 
preduzeti, i čiji srećniji ishod treba 
iščekivati, ni koji je opasnije izvesti, 
od uvođenja novih zakona. Protiv 
novatora ustaju svi oni kojima stari 
zakoni idu u prilog, a slabu podršku 
mu daju oni kojima bi novi zakoni 
pomogli u širenju moći. Ta podrška je 
slaba uglavnom zato što se plaše 
protivnika, to jest onih koji su zado- 
voljni starim zakonima, ali i 
delimično zbog urođene ljudske 
nepoverljivosti prema novinama, 
koja se leči samo dugim proveravan- 
jem i iskustvom. | tako se dešava da, 
kad god se neprijateljima ukaže prili- 

ka da napadnu, oni to čine strasno, 
dok oni drugi pružaju slab otpor pa 
onaj ko je s njima, propada. Zato, da 
bi ovaj deo dobro razumeli, treba 
videti jesu li nosioci novih ideja 
samostalni ili su zavisni od drugih, 
kad hoće nešto da izvedu, moraju li 
moliti ili pribegavati prinudi. U prvom 
slučaju, uvek loše prolaze i ništa ne 
ostvare, ali kada je sve u njihovim 
rukama i kad su u mogućnosti da 
pribegnu prinudi, retko propadaju. 
Zato su svi naoružani proroci pobe- 
dili, a nenaoružani propali, jer mnogo 
je razloga i teškoća do uspeha, a 
narod je po prirodi kolebljiv, pa ga je 
lako u nešto ubediti, ali ga je teško 
učvrstiti u tom ubeđenju. Zato se 
treba tako postaviti da narod, kada 
više ne bude verovao, može prisiliti 
da veruje. Mojsije, Kir, Tezej i Romul 
ne bi uopšte mogli privoleti ljude da 
dugo poštuju njihove odredbe da su 
bili nenaoružani, kao što se u naše 
vreme desilo fratru Dirolamu 
Savanaroli, koji je propao kada je 
pokušao donošenje novih zakona, 
čim je masa prestala da mu veruje, a 

nije imao načina da.natera one koji 
su verovali da istraju niti da nev- 
ernike primora da mu veruju. Ovi 
nosioci novih ideja, sukobljavaju se 
sa velikim teškoćama, na putu ih 
vrebaju sve moguće opasnosti i oni 
im mogu odoleti samo ako se 
neustrašivo suoče s njima. A kada ih 
savladaju i počnu da stiču poštovan- 
je, smaknuvši one koji su zavidni, 
postaju moćni, bezbedni, uvaženi i 
srećni. Ovim velikim primerima hoću 
da dodam skromniji, ali koji će biti u 
izvesnoj vezi sa prethodnima i koji će 
zameniti sve ostale slične primere. 
Reč je o Hijeronimu Sirakuzaninu, 
koji se od malog čoveka uzdigao do 
gospodara Sirakuze, a zahvalan 
samo srećnim okolnostima jer su ga 
Sirakužani, pošto su bili potlačeni, 
izabrali za svoga vođu. Istakao se na 
tom položaju i zaslužio da im postane 
viadalac. On se još kao bezimeni 
skromni čovek, odlikovao takvim 
osobinama i vrlinama da su istoričari 
o njemu pisali "quod nihil illi deerat 
ad regnandum praete regnum". 
Sirakužanin je raspustio postojeću 

vojsku i stvorio novu, prekinuo stara 
prijateljstva, zasnovao nova i okružio 
se odanim prijateljima i vojnicima, na 
tim temeljima mogao je graditi svaku 
građevinu. Mnogo truda ga je stajalo 
da vlast osvoji, a malo da je zadrži. 

Poglavlje VII 


O novim vladavinama 
koje se zadobijaju 
tuđim oružjem ili srećom 


Oni ljudi koji se, zahvaljujući 
srećnim okolnostima, kao građanska 
lica, popnu na presto vladaoca, to 
postignu lako ali se na tom položaju 
održavaju teško. Na putu ne nailaze 
na prepreke, jer se uzdižu vrtoglavom 
brzinom, ali kada sednu na presto, 
tada se javljaju teškoće. 

To su vladaoci kojima je neka 
država prodata za novac ili data na 
poklon, kao što se desilo mnogima u 
Grčkoj, u jonskim i helenskim gradovima 
u kojima je Darije postavljao vladaoce 
koji će ga podržavati i veličati, a takvi 

su bili i carevi koje su iz redova 
običnih ljudi, na presto uzdigli 
podmićeni vojnici. Da li će se održati 
na vlasti zavisi isključivo od dobre 
volje i sudbine (a one su obe 
promenljive i ćudljive) onih koji su ih 
podržali. Oni ne znaju da sačuvaju 
visok položaj, a kad čovek nije 
širokog duha i sposobnosti, ne ume 
da zapoveda, pa, ako i ume, ne može 
bez odane i verne vojske. Osim toga, 
države koje se osnivaju iznenada kao 
i sve ostalo u prirodi što se iznenada 
rodi i brzo razvija, ne mogu imati ni 
korena ni prinosa, pa ih prva nepogo- 
da uništi, a oni koji su iznenada 
postali vladaoci na rušilački način, 
nisu dovoljno vesti da bi našli načina 
kako da sačuvaju ono što im je sud- 
bina podarila i da grade na tuđim 
temeljima koje podignu pre nego što 
su postali vladaoci. 

Navešću dva savremena primera 
koja se odnose na savremene načine 
uzdizanja do položaja vladaoca - 
uzdizanje zaslugom ili srećom. Prvi 
primer je Frančesko Sforca, koji je od 
običnog građanina postao vojvoda 

Milana, zahvaljujući velikoj veštini, i 
lako je sačuvao ono što je teško 
stekao. Drugi primer je Cezare 
Dordžija, popularno nazvan vojvodom 
Valentinom, došao je na vlast zah- 
valjujući sreénoj zvezdi vladavini 
oca, a izgubio ju je onoga časa kad je 
srećna zbezda njegovog oca zašla, 
mada je učinio sve da bi se ukorenio 
na vlasti u državi koju je zadobio uz 
pomoć tuđe sreće i oružja. Jer, kako 
sam ranije rekao, ko ne udari temel- 
je pre no što postane vladalac, 
mogao bi ih uz veliku veštinu, 
postaviti i posle, mada su u tom 
slučaju veoma ugroženi i graditelj i 
građevina. Ako razmotrimo vojvo- 
dine uspehe, videcemo da je 
pripremio čvrste temelje svojoj 
budućoj moći i nije suvišno 0 tome 
govoriti, jer boljeg primera mogu 
naći. Primer vojvode Valentina i mere 
koje je preduzeo nisu urodile 
plodom, on zato nije bio kriv, već 
nekakva izuzetno surova sudbina. 
Naumivši da svoga sina vojvodu 
uzveliča, Aleksandar VI je naišao na 
mnogo teškoća u sadašnjosti i u 

budućnosti. U prvom redu nije imao 
mogućnosti da mu da bilo koju oblast 
koja ne pripada Crkvi, a bio je raz- 
borit da, ako neku izdvoji, to mu 
vojvoda od Milana i Mlečani, koji su 
štitili Faencu i Rimini, nikada neće 
oprostiti. Osim toga video je da je 
italijanska vojska, naročito onaj deo 
koji mu je mogao poslužiti, bila u 
rukama onih koji su strahovali od 
papine moći i nije mogao na nju 
računati, koju su držale porodice 
Orsini, Kolona i njihove pristalice. 
Trebalo je, dakle, srušiti ove 
prepreke i izazvati nered u italijan- 
skim državama da bi neke od njih 
sigurno zauzeo. To mu je bilo lako, 
zbog Mlečana, koji su, iz drugih 
pobuda nastojali da Francuzi opet 
dođu u Italiju. To papa nije sprečio, 
već je i olakšao, time što je kralju 
Luju dozvolio da se razvede od prve 
žene. Kralj je upao u Italiju uz pripo- 
moć Mlečana i uz saglasnost 
Aleksandra, a čim je ušao u Milano, 
papa je od njega dobio vojnike i 
zaposeo Romanju, u mnogome zah- 
valjujući kraljevom ugledu. 

Pošto je vojvoda, dakle, osvojio 
Romanju i potukao Kolone, hteo je da 
sačuva ovu oblast i pođe dalje, ali na 
putu mu se isprečile dve smetnje: 
jedna, njegova vojska, za koju je 
sumnjao da je nepouzdana, druga, 
volja Francuske. On je strahovao da 
ga vojska Orsinijeva, kojom se 
poslužio, ne izneveri u presudnom 
trenutku i ne samo da ga spreči u 
daljim zavojevačkim planovima, već 
da mu oduzme i ono što je osvojio, a 
bojao se da mu francuski kralj to isto 
ne učini. Što se tiče Orsinija, njih je 
proverio kad su se posle osvajanja 
Faence, hladno držali prilikom napa- 
da na Bolonju. A što se tiče kralja, 
njegove namere je prozreo kad ga je, 
čim je zauzeo vojvodstvo od Urbina, 
odvratio od napada na Toskanu. 
Stoga je vojvoda odlučio da unapred 
sebi ne dozvoli da zavisi od tuđeg 
oružja i tuđe sreće. U prvom redu, 
iznutra je podrio stranke porodice 
Orsini i Kolona u Rimu, uzevši u svoju 
službu njihove pristalice koji su bili 
plemići, da bi bili njegovi plemići. 
Dao im je velike plate, vlast, postavio 

65 


ih na rukovodeće položaje, tako da 
se, u nekoliko meseci, njihova ljubav 
prema stranci ohladila i prenela na 
njega. Posle toga, rasturivši porodicu 
Kolona, čekao je priliku da uništi 
Orsinije, kad mu se ukaže, i koju je 
on iskoristio na najbolji mogući 
način. Orsini su prekasno uvideli da 
je veličina vojvode i Crkve njihova 
propast i zakazali su sastanak u 
Madonu, na teritoriji Peruđe. 

Ovo je bio povod pobuni u Urbinu, 
nemirima u Romanji, i izrodilo se 
bezbroj opasnosti za vojvodu, koje je 
on savladao uz podršku Francuza. 
Kad je ponovo uspeo da digne glavu, 
nije mu bila namera da pokloni pov- 
erenje Fracuskoj i drugim stranim sil- 
ama, kako se ne bi sutra s njima 
morao ogledati, pa se poslužio 
lukavstvom i sakrio šta smera tako 
da su se Orsini, posredstvom gospo- 
dina Paola, koga je pridobio pokloni- 
ma u odeći, novcu i konjima, pomirli 
s njim i pokazali toliko naivni da su 
pošli u Sinigalju i predali mu se na 
milost i nemilost, imao ih je u šaci. 
Uništivši, dakle, ove prvake i osvo- 

jivši prijateljstvo njihovih pristalica, 
vojvoda je postavio čvrste temelje 
svojoj moći da je zagospodario 
Romanjom i Urbinskim vojvodstvom i 
pridobio narod koji je počeo da živi u 
blagostanju. Pošto uloga koju je u 
svemu ovome vojvoda odigrao, 
zaslužuje da bude opisana kako bi i 
drugima bila uzor, ne mogu preko nje 
preći. Kada je vojvoda zauzeo 
Romanju zaključio je da su njome 
vladali nemoćni gospodari koji su 
svoje podanike više pljačkali nego 
njima upravljali i davali im povoda da 
se razbiju, a ne ujedine. U toj oblasti 
bilo je krađa, svađa, svakojakih 
vređanja da je obećao da uvede novi 
način uprave kako bi zavladao mir, a 
vladalac obezbedio sebi poštovanje. 
U tu svrhu on odabra Ramira de orka, 
čoveka svirepog i energičnog, kome 
je dao punu vlast. Ubrzo je ovaj 
upravitelj u Romanji zaveo mir i red i 
stekao veliki ugled. Ali kasnije, 
ocenivši da nema potrebe za tako 
strogom upravom, plašeći se da ona 
narodu ne dozlogrdi, usred oblasti 
ustanovi građanski sud, sa predsed- 

nikom jedne izvršne ličnosti, u kome 
je svaki grad imao svoga zastupnika. 
Svestan da je prethodna stroga upra- 
va ponegde izazvala negodovanja, da 
bi s tišao duhove i pridobio narod, on 
odluči da raščereči Ramira, želeći da 
na taj način dokaže da nije on odgov- 
oran ako je počinjena kakva svire- 
post, već da krivicu snosi po prirodi 
okrutni upravnik. Kada mu se ukaza 
prilika, naredi jednog jutra da se na 
trgu u Ćezeni izloži upravnikovo 
raspolovljeno telo, pobodeno na 
kolac, sa krvavim nožem pored 
njega. Taj užasni prizor, izazvao je u 
narodu istovremeno zadovoljstvo i 
zaprepašćenje. Ali vratimo se odakle 
smo pošli. Pošto je vojvoda znao da 
je veoma moćan i da se delimično 
obezbedio od sadašnjih opasnosti, 
jer se okružio svojim vojnicima i 
uništio većinu vojske koja bi mu, da 
je zadržao u blizini, mogla nauditi. 
Osim Francuske više nije imao čega 
da se plaši, ako je želeo da nastavi sa 
osvajanjem, svestan da mu kralj, koji 
je prekasno uvideo svoju grešku, 
neće dozvoliti dalje napredovanje. 

Zato je počeo da traži nova pri- 
jateljstva i da se dodvorava 
Francuzima, kada su uSli u Napuljsku 
Kraljevinu da bi isterali Spance koji 
su opsadivali Gaetu. Što je odlučio da 
se od njih obezbedi, uskoro bi mu 
pošlo za rukom da je Aleksadar VI 
duže živeo. Tako se vojvoda ponašao 
u sadašnjim okolnostima. A što se 
tiče budućih, postojala je bojazan da 
će novi papa pokušati da mu 
preotme ono što mu je Aleksandar 
dao. On naumi da tome stane na put, 
ito na četiri načina: prvo, da iskoreni 
ćelu lozu velikaša kojima je sve 
oduzeo, kako papa ne bi imao 
mogućnosti da im vrati izgubljena 
prava. Drugo, da pridobije sve 
rimske plemiće kako bi, uz njihovu 
podršku, papi mogao držati vezane 
ruke. Treće, da u Kolegiju nađe što 
više pristalica. Četvrto, da pre smrti 
svoga oca pape, postane tako moćan 
velikaš da se može potpuno sam 
odupreti napadu. Od ova četiri plana, 
u trenutku Aleksandrove smrti, u 
delo je sproveo tri, a četvrti je bio pri 
kraju. Od razvlašćenih velikaša pobio 

je sve koje je stigao, manjina je 
umakla. Rimsko plemstvo išlo mu je 
naruku, a u Kolegiju je imao jaku 
većinu. Sto se tiče novih osvajačkih 
planova, nameravao je da zagospo- 
dari Toskanom, u kojoj je već imao 
Perud'u i Pjombino, osim Pize, koja se 
stavila pod njegovu zaštitu. Kako 
vise nije morao da bude obazriv 
prema Francuskoj (pošto su Spanci 
proterali Francuze iz Napuljske 
Kraljevine, pa su tražili njegovo pri- 
jateljstvo), on krene na Pizu. Posle 
ovoga, Luka i Sijena bi odmah 
popustile, nešto zbog zavisti Firentinaca, 
a nešto od straha. Firentincima ne bi 
bilo spasa. Da je u tome uspeo, što bi 
se desilo iste godine kad je 
Aleksandar umro, stekao bi toliku 
moć i uvaženje da bi se mogao sam 
održati i ne bi ni u čemu zavisio od 
drugih. Ali Aleksandar umre pet god- 
ina pošto je ovaj počeo da vitla 
mačem. Kad ga je otac zauvek 
napustio, vojvoda je bio okružen 
vojskom svojih neprijatelja, dvaju 
kraljeva, a vladao je jedino 
Romanjom, dok je sve ostalo bilo 

neizvesno, bio je smrtno bolestan. 
Vojvoda je bio tako surov, tako 
hrabar, dobro je umeo da nasluti 
kada ljude treba pridobiti, a kada ih 
od sebe odvratiti, a temelje koje je 
za kratko vreme udario svojoj vlasti 
bili su čvrsti da bi prebrodio sve 
teškoće, da ga nisu ugrožavale dve 
moćne vojne sile i da je bio dobrog 
zdravlja. 

Temelji njegove vlasti bili su dobri, 
dokaz je to što ga je Romanja čekala 
više od mesec dana iako su se 
porodice Boljoni, Viteli i Orsini vratile 
u Rim, nisu mu ništa mogle iako je 
bio smrtno bolestan. Najzad, ukoliko 
nije mogao neposredno uticati na 
izbor pape, mogao je odstraniti one 
koji mu nisu bili po volji. Sve bi mu to 
bilo lako da ga je u vreme Aleksandrove 
smrti služilo zdravlje, a rekao mi je 
na dan ustoličenja pape Julija Il da je 
mislio šta će se dogoditi posle 
Aleksandrove smrti i za sve se 
pobrinuo, ali nije mogao predvideti 
da će biti u smrtnoj opasnosti kad 
mu otac umre. Pošto sam, dakle, dao 
kratak pregled šta je vojvoda učinio, 

ne govorim o njemu ružno, naprotiv, 
treba ga istaći kao primer svima 
onima, koji se popnu na presto 
koristeći tuđu sreću i tuđe oružje. Jer 
veoma smeo i pun dalekoseznih 
planova, nije ni mogao drukčije vla- 
dati. Njegovi planovi se nisu ostvarili 
samo zato Sto se razboleo i 
onemoćao, i što Aleksandar nije duže 
živeo. Zato, vladalac koji stupa na 
presto i želi da se obezbedi od nepri- 
jatelja, da stekne nova prijateljstva, 
da pobedi silom ili lukavstvom, da ga 
narod zavoli ili da ga se plaši, da ga 
vojska sluša ili poštuje, da se oslobo- 
di onih koji mogu ili moraju da ga 
napadnu, da obnovi zastareli način 
uprave, da bude strog i ljubazan, 
velikodušan i slobodouman, da ras- 
pusti nevernu vojsku i stvori novu, 
da održi prijateljske odnose sa kralje- 
vima i knezovima, tako da mu oni 
čine dobro sa blagonaklonošću, a zlo 
sa poštovanjem - takav vladalac ne 
bi u skoroj prošlosti mogao naći bolji 
uzor od Valentinovih postupaka. 
Njemu se može samo prebaciti što 
se umešao u uzdizanje Julija II na 

papski presto, to je bio rđav izbor. 
Ako nije bio u moći da ustoliči papu 
koji bi bio po njegovom ukusu, 
mogao je sprečiti da bilo ko postane 
papa i nije trebalo da pristane da se 
vrhovni crkveni poglavar izabere iz 
redova kardinala koje je uvredio Ni 
koji bi, postavši papom, imali razloga 
da se njega boje. Jer ljudi nas 
vređaju ili iz straha ili iz mržnje. On 
je, između ostalih, uvredio kadrinala 
iz rimske crkve Sveti petar u 
Verigama, kardinala Kolonu, kardi- 
nala crkve San Đorđo, kardinala 
Askanija. Svi ostali, kad bi postali 
pape, morali bi da od njega zaziru, 
osim ruanskog kardinala i Španaca. 
Španci zato što su s njim bili u rod- 
binskim odnosima i što su prema 
njemu imali obaveza, a ruanski kar- 
dinal se osećao moćan jer je imao 
dobru zaleđinu, Kraljevinu Francusku. 
Zato je vojvoda neosporno morao da 
postavi za papu nekog od španskih 
kardinala, a ako nije bio u 
mogućnosti da to učini, trebalo je da 
prihvati ruanskog kardinala, a ne 
kardinala crkve Sveti Petar u 

Verigama. U zabludi su oni koji veru- 
ju da velike ličnosti mogu preći preo 
starih uvreda za ljubav novih 
dobročinstava. Vojvoda se, dakle, 
prevario u izboru, što je bio uzrok 
njegove propasti. 

Poglavlje VIII 

O onima koji su zločinstvima 
došli do vladavine 


Ali treba razmotriti da običan 
građanin još na dva načina može 
postati vladalac (što se ne može pot- 
puno pripisati ni sreći ni hrabrosti). 0 
jednom od njih može se opširnije 
raspravljati kod reci o republikama. 
Jedan od načina je kad neko osvoji 
presto uz pomoć užasnog zločina, 
drugi kada običan građanin postane 
vladalac u svojoj domovini blago- 
naklonošću sugrađana. Govoreći o 
prvom načinu, ne ulazeći dublje u 
problem njegove ispravnosti, navešću 
dva primera, jedan iz prošlosti, drugi 
iz savremenog doba, koji će, po 

mome mišljenju, biti dovoljni onima 
koji su prinuđeni da ih slede. 
Sicilijanac Agatokle, ne samo da je 
bio običan građanin, već i čovek 
niskog porekla i prezrenog roda, pa 
je ipak postao kralj Sirakuze. Sin 
grnčara, on je u raznim dobima 
svoga života bio zlikovac, pa ipak, 
otkupio je svoje zločine takvim 
umnim i telesnim sposobnostima da 
je, stupivši u vojsku, napredovao 
postepeno i najzad postao pretor 
Sirakuze. Kada se dobro učvrstio na 
tom položaju, zaželeo je da postane 
gospodar grada ne obazirući se ni na 
koga, i da silom raspolaže onim što 
mu je ustupljeno dragovoljno. Pošto 
se dogovorio sa Hamilkarom 
Kartaginjaninom, koji je sa vojskom 
ratovao na Siciliji, sazvao je jednog 
dana narod i senat Sirakuze da se, 
navodno posavetuju o nekim pitanji- 
ma republike. Na ugovoreni znak, 
njegovi vojnici su pobili senatore i 
viđene ljude iz naroda. Posle ovoga 
se bez ikakvog otpora naroda, 
dočepao vlasti u gradu. Mada su ga 
Kartaginjani dva puta potukli i najzad 

opseli, ne samo da je uspeo da 
odbrani svoj grad, već je u njemu 
ostavio samo deo svojih vojnika da 
ga čuvaju, a sa ostalima je napao 
Afriku i uskoro Sirakuzu oslobodio 
opsade, a Kartaginjane doveo u 
mučan položaj da su se morali s njim 
sporazumeti da bi zadržali Afriku, a 
njemu prepustili Siciliju. Ko god bude 
ispitivao postupke i osobine ovoga 
čoveka, neće naći ništa ili malo 
onoga što bi mogao pripisati srećnim 
okolnostima. Nije se tuđom blago- 
naklonošću dokopao vlasti, vec 
napredovanjem u vojsci, uz mnogo 
odricanja i opasnosti, a kasnije je 
održao vlast odlučnim i smelim mera- 
ma. Ne može se reći da je pošteno 
ubijati svoje sugrađane, izneveriti 
prijatelje, pogaziti datu reč, ne 
verovati, nemati saosećanja. Sve ovo 
mogu biti sredstva za osvajanje 
vlasti, iako se time ne stiče slava. Ali, 
ako imamo u vidu da je Agatokle 
umeo tako neustrašivo da se suočava 
sa opasnostima i da ih isto tako 
neustrašivo prevazilazi, da je pokazi- 
vao veličinu duha u savladivanju 

nedaca, postaje nam neshvatljivo 
zašto bismo ga morali smatrati man- 
jim od bilo kog velikog vojskovođe. 
No ipak, takav vojskovođa ne 
zaslužuje da se uvrsti među sjajne 
lude i da bude slavljen, jer je bio 
užasno svirep i nečovečan i gazio je 
u krvi do kolena. Prema tome, ne 
može se pripisivati sticaju srećnih 
okolnosti ili vrlini ono što je postigao, 
kad je to postigao bez jednog i bez 
drugog. U današnje doba, za vlade 
pape Aleksandra VI, Oliverota 
Fermljanina, koji je u ranom det- 
injstvu ostao siroče, odgajio ga ujak 
Đovani Foljani, a onda ga je u ranoj 
mladosti predao Paolu Viteliju da ga 
poučava vojničkim veštinama, da bi 
kasnije dospeo do visokog vojnog 
položaja. Posle Paolove smrti borio se 
pod Vitelocom, njegovim bratom i, 
kako je bio veoma darovit, živa duha 
i čila tela, ubrzo je postao prvi čovek 
u njegovoj vojsci. Međutim, kako je 
smatrao ponizenjem da služi dru- 
goga, odluči da uz pristanak Viteloca 
i podršku nekoliko građana koji su 
više voleli da njihova otadžbina bude 

porobljena nego slobodna, zauzme 
Fermo. On obavesti pismeno Đovani- 
ja da posle dugogodišnjeg stranstvo- 
vanja, želi ponovo videti njega i svoj 
grad i razgledati očevinu, a pošto mu 
je jedina briga bila da stekne ugled, 
kako bi pokazao sugrađanima da nije 
uzalud gubio vreme, namerava da 
uđe u grad svečano, u pratnji stotinu 
konjanika, svojih prijatelja i slugu. 
Moli ga da bude tako ljubazan i nare- 
di da ga Fermljani lepo dočekaju, što 
neće biti samo čast Oliverotu, već i 
njemu koji ga je podigao. Đovani 
ukaza svu dužnu pažnju sestriću i 
naredi građanima Ferma da ga dos- 
tojno dočekaju i otvore mu vrata 
svojih domova. U Fermu, Oliveroto je 
proveo nekoliko dana da bi pripremio 
sve što je potrebno za budući zločin. 
On priredi bogatu gozbu, na koju 
pozva Đovanija Forlija i sve ugledne 
građane Ferma. Kad su pojeli što je 
bilo posluženo i videli zabavni pro- 
gram, predviđen za ovakve prilike, 
Oliveroto, sa predumišljajem, povede 
veoma odgovoran razgovor o veličini 
pape Aleksandra i Cezara, njegovog 

sina, kao i o njihovim poduhvatima. 
Kako su njegov ujak i ostale zvanice 
učestvovali u razgovoru, on odjed- 
nom ustade i reče da o tome treba 
pričati na skrovitijem mestu, pa se 
povuče u jednu odaju, a Đovani i 
ostali građani krenuše sa njim. Čim 
posedaše, iz zasede iziđoše vojnici i 
sve ih pobiše. Posle tog umorstva, 
Oliveroto uzjaha konja, prokrstari 
gradom i zaposede Palatu uprave, 
tako da su članovi saveta, prestravl- 
jeni, bili primorani da mu se pokore i 
obrazuju vladu pod njegovim 
rukovodstvom. A pošto je poubijao 
nezadovoljnike koji su ga mogli 
napasti, učvrstio je vlast novim 
građanskim i vojnim zakonima, tako 
da je za nepunu godinu dana svoje 
vladavine, bio ne samo siguran u 
Fermu već je postao opasan za sve 
susede. Teško bi ga, kao i Agatokla, 
iko maknuo sa toga položaja da nije 
dopustio da ga prevari Cezare 
Bordžija koji je, kako smo ranije 
opisali, uhvatio njega sa Orsinijima i 
Vitelijima u Singalji. Tu je, godinu 
dana posle ubistva svog poocima, 

zadavljen sa Vitelocom, koji ga je 
naučio kako se treba boriti, ali i uprl- 
jati ruke krvlju. Može se nekome 
učiniti čudno da su Agatokle i drugi 
ljudi njegovog kova, posle silnih izda- 
jstava i svireposti, dugo živeli u svo- 
joj otadžbini, odolevajuci spoljnim 
neprijateljima, a da nisu bili Zrtve 
zavere svojih sugrađana, dok mnogi 
drugi, zbog svoje svireposti, nisu 
mogli sačuvati državu ni u vreme 
mira, a nekmoli odbraniti je u vreme 
rata. Mislim da to zavisi od toga da li 
se svirepost koristi za ostvarivanje 
dobrih ili rđavih ciljeva. 

Smatram da joj je cilj dobar (uko- 
liko ikad smemo zlo shvatiti dobrim) 
ako je izvršena samo jednom, da bi 
se sačuvala vlast, i više se ne pon- 
avlja, već se pretvara u dela iz kojih 
mogu da izvuku najveću korist 
podanici. Zlodela počinjena u rđave 
svrhe su ona zlodela koja u početku 
nisu velikog obima, ali čije granice se 
s vremenom proširuju, umesto da se 
sužavaju i zatru. Oni koji se služe 
prvim sredstvom, mogu, uz božju i 
ljudsku pomoć osigurati vladavinu u 

svojoj državi, kao što je učinio 
Agatokle. Oni drugi ne mogu se 
održati. Na osnovu toga možemo 
zaključiti da osvajač jedne države mora 
dobro pripremiti da sve nužne svire- 
posti počini odjednom, da ih ne obnavl- 
ja svakodnevno i da bi, zataškao i 
ohrabrio duhove i pridobio ih 
dobročinstvima. Vladalac koji drukčije 
postupa iz straha ili rdavog sa veta, 
prinuđen je da stalno drži nož u ruci. On 
se nikad neće moći osloniti na svoje 
podanike i oni ne mogu steći poverenje 
u njega jer ih stalno pozleđuje, pa su 
rane uvek sveže i otvorene. Zato zlo 
treba počiniti odjednom, što se manje s 
njim odugovlači, manje i boli. Dobro 
treba činiti postepeno, da bi se što bolje 
osetilo njegovo blagotvorno dejstvo. 
Vladalac treba da živi tako sa svojim 
podanicima da ga nikakav slučaj ni 
dobro ni zlo, ne navede na pramenu 
stava. Jer kad se nađeš u nevolji, za 
zlodela ti ne ostaje vremena, a 
dobročinstvima se nećeš iskupiti, pošto 
ti niko na njima neće biti zahvalan, 
uveren da nemaš izbora i da im moraš 
pribeći. 
84 


Poglavlje IX 

O gradanskoj vladavini 


Prelazeći na drugo pitanje, kad 
običan građanin ne postane vladalac 
u svojoj otadžbini zločinom ili nekim 
drugim nepodnošljivim nasiljem, već 
voljom svojih sugrađana, što se 
može nazvati građanskom vladavi- 
nom, za to nije potrebna vrlina ni 
sreća, već uspešno lukavstvo, tvrdim 
da se uzdiže na presto voljom naroda 
ili voljom velikaša. U svakom gradu 
vladaju ova dva različita raspoloženja 
i to dolazi otuda što narod ne želi da 
mu velikaši zapovedaju niti da ga 
ugnjetavaju, a velikaši žele da 
zapovedaju i ugnjetavaju narod. Ove 
dve oprečne težnje u gradovima 

imaju tri posledice: samovlašće, slo- 
bodu ili raspuštenost. Samovlašće 
dolazi od naroda ili od velikaša, kako 
ko iskoristi priliku. Kada velikaši nisu 
više u stanju da se opiru narodu, oni 
podrže jednog između njih, izabreru 
ga za vladaoca da bi, zaklonjeni iza 
njega, mogli da zadovolje svoje 
težnje. Narod, kad vidi da se ne 
moze odupreti velikašima, ustupa 
vlast jednom iz svojih redova i 
postavlja ga za vladaoca, da bi ih 
Stitio. Onaj koji preuzima vlast uz 
pomoć velikaša teže se održi nego 
kada preuzima vlast voljom naroda, 
jer je okružen mnogima koji smatra- 
ju da su mu ravni, ne može da im 
zapoveda niti da postupa sa njima po 
svojoj volji. Onaj koga narod dovede 
na vlast, sam zapoveda i okružen je 
malim brojem ljudi koji ne žele da ga 
slušaju ili takvih oko njega uopšte 
nema. Osim toga, ne može čestito 
poštujući prava drugih, zadovoljiti 
velikaše, već samo narod, jer su 
težnje naroda časnije od težnji veli- 
kaša, jer ovi žele da ugnjetavaju, a 
narod da ne bude ugnjetavan. Dalje, 

vladalac nikad ne moze da se 
obezbedi od nezadovoljnog naroda, 
jer je mnogobrojan, a velikaša je 
malo i od njih se može osigurati. 
Najgore Sto vladalac moze da 
očekuje od naroda koji ga ne trpi, je 
da mu okrene leđa. A od velikaša koji 
ga ne podnose, ima da se plaši, ne 
samo da će mu okrenuti leđa, već i 
da će ustati protiv njega, utoliko pre 
što su pronicljiviji i lukaviji pa žure da 
se osiguraju, pokušavajući da se 
dodvore onome za koga se nadaju da 
će izići kao pobednik. Vladalac je 
prinuđen da živi uvek sa istim naro- 
dom, ali ne i sa istim velikašima, koje 
može uzdići ili svrgnuti svakoga 
dana, oduzeti ili dati vlast, prema 
sopstvenom nahođenju i moći. Da bi 
se ovo pitanje bolje razjasnilo, treba 
napomenuti da se sa velikašima 
može postupiti na dva načina. One 
koji svoju sudbinu vezuju sa sudbi- 
nom vladaoca, a nisu gramzivi, treba 


obasuti počastima i ljubavlju. One 

koji ostaju po strani, treba razmotriti 

sa dva stanovišta; ili to čine iz malo- 

dušnosti i zbog urođene psihičke 

mane, i onda treba da se njima 
služiš, pogotovu onima koji ti mogu 
dati dobar savet, pa kada te bude 
pratila sreća, njima ćeš se ponositi, a 
u nevolji se nećeš plašiti. Ali kada se 
lukavo drže po strani zato što su 
častoljubivi, znači da misle više na 
sebe nego na tebe. Njih vladalac 
treba da se čuva i da ih se boji kao da 
su mu otvoreni neprijatelji, jer kad se 
bude našao u nevolji, potpomoći će 
njegovu propast. Onaj koji postane 
vladalac voljom naroda, treba da 
nastoji da sačuva njegovo prijateljst- 
vo. To će mu biti lako, pošto narod 
traži samo da ne bude ugnjetavan. 
Ali onaj koji protiv volje naroda, a 
voljom velikaša postaje vladar, treba, 
pre svega, da pokuša da pridobije 
narod, tako što će da ga uzme u 
zaštitu. 


Ljudi su zahvalniji za dobročinstva 
kada im dobro dolazi od onoga, od 
koga su se nadali zlu, i vladalac je 
narodu prijatniji onda kada ga nije 
doveo na vlast. Naklonost naroda 
može osvojiti na razne načine, o 
tome nećemo govoriti pošto za to ne 

postoji Određeno pravilo, već sve zavisi 
od mnogo slučajeva. Zaključiću samo 
da je svakom vladaocu potrebno pri- 
jateljstvo naroda, inače, ako se nađe u 
nevolji, sigurno propada. Kada je 
Nabida, spartanskog vladaoca, napala 
ćela Grčka i pobedonosna rimska vojs- 
ka, uspeo je da odbrani domovinu i 
svoj položaj, morao je samo da se 
obezbedi od nekolicine velikaša i tako 
se izvuče iz opasnosti, a ne bi mu bilo 
dovoljno da mu je narod bio neprijatelj. 
Neka niko mome mišljenju ne suprot- 
stavlja onu otrcanu poslovicu da ko 
zida na narodu, podiže na blatu, jer to 
važi samo kada na njemu podiže temelj 
običan građanin koji se uljuljkuje 
nadom da će ga narod izvući od nepri- 
jatelja ili dostojanstvenika. U tom 
slučaju najčešće se prevario, kao braća 
Grasi u Rimu i gospar Đorđo Skali u 
Firenci. Ali ako vladalac ume da 
zapoveda i ako je hrabar i ne preza 
pred teškoćama, ume da održi duh 
naroda, neće se pokajati što je na nar- 
odu podigao temelje vlasti. Građanske 
vladavine su, obično, u opasnosti kad 
treba uspostaviti apsolutističku upravu, 

jer ti vladaoci upravljaju ili sami ili 
preko dostojanstvenika. U poslednjem 
slučaju, njihov položaj je nesigurniji i u 
većoj je opasnosti, jer su oni potpuno 
zavisni od volje onih građana koji se 
nalaze na rukovodećim položajima, oni 
im, osobito u nesrećnim okolnostima, 
veoma lako oduzimaju državu, ili rade 
protiv njih, ili otkazuju poslušnost. A 
vladalac, kad se nađe u nevolji, nema 
vremena da uspostavi apsolutnu vlast, 
ne zna na koga da se osloni, podanici 
koji su navikli da primaju naređenja od 
dostojanstvenika, ne žele da slušaju 
njega. Vladalac ne može da se osloni 
na potrebe u mirno doba kada je 
građanima država potrebna, tada 
svako obećava, svako bi položio život 
za njega, pošto je smrt daleko. Ali u 
teškim vremenima, kada su državi 
potrebni građani, malo njih je na usluzi. 
Ovo iskustvo je utoliko opasnije što 
može da se doživi samo jedanput. Zato 
mudar vladalac mora da izmisli način 
uprave pod kojom bi njegovi podanici, 
uvek i u svako vreme osećali potrebu 
za državom i njim, i tada bi mu uvek 
bili verni. 

Poglavlje X 

Kako treba meritisnagu 
svake vladavine 


Razmatrajuci osobine ovih vla- 
davina, treba se obazreti na još 
jedno pitanje, to jest da li vladalac 
ima tako moćnu državu da se, u 
slučaju potrebe može održati sam, ili 
mu je potrebna tuđa odbrana. Da bih 
bolje razjasnio, moram reći da se 
sami mogu održati samo oni koji 
imaju dovoljno ljudstva ili novaca da 
bi sakupili snažnu vojsku i prihvatili 
bitku sa svakim ko ih napadne. 
Naprotiv, uvek je potrebna pomoć 
drugih, onima koji su prinuđeni da se 
zatvaraju u svoje gradove i da se iz 
njih brane, umesto da se suoče sa 

neprijateljem na bojnom polju. O 
ovom slučaju već smo raspravljali, a 
nadalje ćemo reći sve što bude 
potrebno. U drugom slučaju, dovoljno 
je opomenuti vladaoce da snabdeju i 
utvrde grad u kome žive, a da o 
ostalom ne vode brigu.Kad vladalac 
dobro utvrdi svoj grad i osvoji 
naklonost podanika, kako sam rekao 
i kako ću objasniti niko ga lako neće 
napasti, jer ljudi uvek izbegavaju 
teškoće i klone se složenih poduhva- 
ta. Nije lako napadati vladara koji se 
dobro drži u svome utvrđenju i koji u 
narodu nije omrznut. Nemački 
gradovi su sasvim slobodni, teritorija 
im je ograničena i pokoravaju se 
samo caru, kad im se prohte, koga se 
uopšte ne boje kao nijednog drugog 
moćnog suseda. Kako su opasani zid- 
inama, okruženi dubokim jarkovima, 
imaju dovoljno artiljerije, a skladišta 
su im uvek snabdevena pićem, jelom 
i ogrevom za godinu dana, svi su 
oprezni da bi te gradove trebalo dugo 
opsedati uz velike gubitke. Osim 
toga, da bi se narod mogao ishraniti, 
ne na teret države u njima uvek ima 

posla za godinu dana u onim oblasti- 
ma koje su glavni pokretači života u 
jednom gradu i njegov oslonac. U tim 
gradovima se takođe ceni vojna dis- 
ciplina. Dakle, vladaoca koji ima 
dobro utvrđen grad i koji nije 
omrznut, ne može niko napasti, a oni 
koji bi ga napali, vratili bi se 
osramoćeni, jer su sve stvari u svetu 
podložne promenama da je gotovo 
nemoguće gubiti godinu dana opseda- 
jući jedno isto mesto. A onom ko bi 
primetio da narod ima posede izvan 
grada i vidi kako ih pustoše, izgubiti 
strpljenje pa će, zbog duge opsade i 
sopstvene koristi, zaboraviti vladaoca, 
odgovoriću da će moćan i hrabar 
vladalac uvek prebroditi teškoće, 
hrabreći narod da zlo neće biti dugo- 
trajno, plašeći ga svirepošći nepri- 
jatelja ili vešto se obezbeđujući od 
onih koji bi bili suviše smeli. Dodajmo 
još da neprijatelj po običaju pali i 
pustoši zemlju u koju upadne, i pošto 
su se duhovi zagrejali i rešili da daju 
otpor, vladalac ne mora da se mnogo 
boji, jer kad prvi nalet prođe, zlo je 
počinjeno i leka nema, a tada se 

podanici zbijaju u još čvršće redove 
oko vladaoca smatrajući da on prema 
njima ima veće obaveze pošto su im 
domovi spaljeni, a polja opustošena. 
A ljudima je u krvi da ih isto onoliko 
obavezuje dobro koje sami čine kao i 
dobro koje se njima čini. Prema tome, 
ako se sve dobro razmotri, mudrom 
vladaocu nije teško da ohrabri 
građane da izdrže opsadu koja će 
dugo trajati, ukoliko je grad snabde- 
ven potrebama za život i za odbranu. 

Poglavlje XI 

Ocrkvenim državama 


Sada nam ostaje samo da govo- 
rimo o crkvenim državama, gde se 
vladalac suočava sa teškoćama pre 
nego što je osvojio vlast, jer se u 
njima vlast osvaja sposobnošću i 
srećom, a održava i bez jedne i bez 
druge, jer se te države temelje na 
verskim institucijama koje su moćne, 
štiteći vladare, ma kako upravljali, 
držeći ih na vlasti. Ovi vladaoci, koji 
su crkvena lica, imaju države, a ne 
brane ih, imaju podanike, a njima ne 
rukovode. Samo njima se ne oduzi- 
maju države, iako ih ne brane, a nji- 
hovi podanici, iako njima ne vladaju, 
niti teže, niti nameravaju, niti mogu 

da se otcepe od njih. Samo su ove 
sigurne i srećne vladavine. Posto 
ovim državama upravlja viša sila 
koju ljudski um ne može da dokuči, o 
njima neću govoriti, a kako ih je 
utemeljio i održava Gospod, običan 
smrtnik bio bi proglašen drskim 
čovekom kad bi o njima raspravljao. 
Pa ipak, ako bi me kogod zapitao 
kome Crkva treba da zahvali, što je 
tako moćna, svetovna sila od koje 
strepi francuski kralj, što je bila 
moćna da ga istera iz Italije i istovre- 
meno uništi Mlečane, odgovorio bih 
da im zahvali što su, pre Aleksandra 
ne samo italijanski vladaoci vec i 
svaki velmoža i velikaš, potcenjivali 
njenu svetovnu moć. | mada je to 
veoma poznato, smatram da bi bilo 
dobro da se na to podsetimo. Pre no 
što je francuski kralj Sari ušao u 
Italiju, ova zemlja je bila pod vlašću 
pape, Mlečana, napuljskog kralja, 
milanskog vojvode i Firentinaca. Ove 
sile su uglavnom vodile brigu: prvo, 
da spreče tuđina, ako je naoružan, 
da uđe u Italiju, drugo, da niko od 
njih ne ojača. Najviše se trebalo 

plašiti pape i Mlečana. Da bi obuzdali 
Mlečane trebalo je da ostale sile 
sklope savez, kako su to učinile pri- 
likom odbrane Ferare. Da bi se obuz- 
dao papa, služile su se rimskim veli- 
kašima koji su bili podeljeni na dve 
stranke, Orsinije i Kolone uvek u 
rukama držali oružje da bi njime 
rešavali svoje sporove, i to pred pap- 
inim očima, što je oslabilo papstvo. 
Nekad bi se javio neki hrabri papa, 
kao Sikst IV, ali ni sudbina ni 
umešnost mu nisu mnogo pomogle 
kad je hteo da se izvuče iz neprilika, 
jer je vladavina papa bila kratkotraj- 
na. Desetak godina, koliko bi živeo 
neki papa kad bi se popeo na presto, 
nije bilo dovoljno da se uništi jedna 
stranka. 

Ali, ako je, nekom papi pošlo za 
rukom da uništi Kolone, oni bi se 
oporavili pod drugim papom koji- bi 
mrzeo Orsinije: i tako je svetovna 
papska vlast u Italiji bila malo cenje- 
na. Najzad je došao Aleksandar VI, 
koji je bolje od svih svojih prethodni- 
ka pokazao šta sve jedan papa može 
da ostvari kad raspolaže novcem i 

vojnom silom. Koristeći vojvoda 
Valentina i upad Francuza, učinio je 
on sve ono što sam govorio o vojvo- 
dinim delima. lako mu namera nije 
bia da proširi moć Crkve, već da 
osnaži vojvodu, ipak je učinio i 
uveličao Crkvu koja je posle njegove 
i vojvodine smrti uživala plodove nje- 
govih napora. Papa Julije, Aleksandrov 
naslednik, zatekao je Crkvu uvećanu 
za ćelu Romanju, dok su, Aleksandrovim 
progonima rimski velikaši bili istre- 
bljeni, a stranke uništene. Time je 
otvoren put za gomilanje novaca, na 
način kojim se pre Aleksandra niko 
nije poslužio. Julije je krenuo stopa- 
ma svoga prethodnika pa ga je i 
nadmašio te je sebi postavio zadatak 
da osvoji Bolonju, da uništi Mlečane i 
istera Francuze iz Italije. Sve ovo je 
sproveo u delo, a to mu je uvećalo 
zasluge, jer je bilo izvedeno za 
jačanje Crkve, a ne radi bogaćenja 
nekoga od njegovih. Stranke porodi- 
ca Orsini i Kolona ostavio je i dalje u 
onom stanju u kome ih je zatekao i 
mada je među njima bilo jos 
nerešenih spornih pitanja, ipak su im 

odnosi bili trpeljivi: prvo, plašili su se 
moći Crkve, drugo, nisu imali kardi- 
nala iz svojih porodica koji bi bili 
uzrok njihovih međusobnih nespo- 
razuma i svađa. Te stranke neće 
mirovati dokle god budu imale kadri- 
nale iz svojih redova, jer oni rovare u 
Rimu i izvan stranke, a veikaši su 
prinuđeni da ih brane. Tako je 
častoljublje crkvenih velikodostojnika 
bilo uzrok neslaganja i nemira među 
velikašima. Njegova svetost papa 
Lav zatekao je papsku vlast veoma 
jaku, i od njega se očekivalo da je 
onako kako su je Aleksandar i Julije 
osnažili oružjem, uveliča i podigne 
ugled dobrotom i drugim vrlinama. 

Poglavlje XII 


O rodovima vojske lo najamnicima 


Posto sam iscrpno govorio o svim 
vrstama vladavina koje sam odlučio 
da predstavim i ukazao na razloge 
njihovog propadanja ili napredovan- 
ja, kao i na sredstva kojima su se 
služili da bi došli na vlast i održali se, 
ostaje mi da govorim o napadima i 
odbranama, za kojima se može oseti- 
ti potreba u svakoj od ovih država. 
Već sam rekao da vladalac mora 
postaviti dobre temelje, inače bi 
mogao propasti. Osnovi temelji svih 
država novih, starih pa i mešovitih, 
jesu dobri zakoni i dobra vojska. A 
pošto ne može biti dobrih zakona gde 
nema dobre vojske, a gde je dobra 

vojska, treba da su i zakoni dobri, 
govoriću samo o vojsci. 

Vojska kojom vladalac brani svoju 
državu ili je njegova sopstvena ili 
najamnička, pomoćna ili mešovita. 
Najamnička i mešovita vojska nepotreb- 
ne su i opasne, a vladalac koji 
postavlja temelje svoje države na 
najamničkoj vojsci, nikad neće biti 
bezbedan, niti će mu vlast biti čvrsta. 
Vojska je nesloZna, Castoljubiva, 
nedisciplinovana, nepouzdana, hrabra 
među prijateljima, plaSljiva pred 
neprijateljem, ne boji se Boga, 
verolomna je pred ljudima: čim dođe 
do sukoba, ona propada. U miru te 
pljačka ona, a u ratu neprijatelji, jer 
plaćenici nisu u tvojoj službi ni iz 
ljubavi ni bilo kog drugog razloga 
osim zbog plate koja nije tolika da bi 
bili spremni da za tebe žrtvuju život i 
izgube glavu. 

Zele da budu tvoji vojnici dok ne 
ratuješ, ali čim se zarati, razbeže se 
ili ti, naprosto, okrenu leđa. Ovo se 
lako dokazuje jer Italija je danas na 
rubu propasti samo zato što se godi- 
nama uzdala u najamničku vojsku 

koja je nekome ponešto i pomogla, 
pa mu se učinilo da u njenim redovi- 
ma ima i hrabrih ljudi, ali je pokaza- 
la pravo lice čim se pojavio tuđin. 
Tako je Sari, fracuski kralj, zauzeo 
Italiju kredom. A oni koji su govorili 
da nam je to kazna za grehe u koje 
smo ogrezli, rekli su istinu samo to 
nisu bili oni gresi na koje su oni mis- 
lili, već ovi koje sam ja naveo. A 
pošto su to bili gresi vladalaca, oni su 
osetili i kaznu. Zelim da ubedljivije 
dokažem da ta vojska donosi 
nesreću. 

Zapovednici plaćeničke vojske ili 
su hrabri ili nisu. Ako su hrabri, ne 
možeš se u njih pouzdati, uvek će 
težiti za sopstvenom veličinom, a 
potiskivaće svoga gospodara ili neke 
druge, protiv tvoje volje, a ako 
zapovednici nisu hrabri, ubrzaće 
tvoju propast. Primeti li neko da će i 
svaki drugi zapovednik, bio najamnik 
ili ne koji bude imao vojsku u ruka- 
ma, učiniti isto, odgovoriću mu da 
vojsku treba da drži vladalac_ ili 
republika. Vladalac treba da bude i 
vojskovođa, republika tu dužnost 

treba da poveri jednom od svojih 
građana, ako se pokaže nesposoban, 
treba da ga smeni. A ako bude 
sposoban, držati ga u zavisnosti da 
se ne ogreši o zakone. Iz iskustva se 
zna da vladaoci sa sopstvenom 
vojskom i naoružane republike mogu 
da postignu velike uspehe, a da 
najamnička vojska državi nanosi 
štetu. Tako će se republika naoružana 
sopstvenim oružjem bolje obezbediti 
od ugnjetavanja svoga građanina 
postavljenog za zapovednika, nego 
republika koja ima  placenicku 
vojsku. Rim i Sparta su vekovima 
branili slobodu sopstvenom vojskom, 
a Svajcarci i danas uživaju punu slo- 
bodu iako su do zuba naoružani. 
Primer drevne plaćeničke vojske su 
Kartaginjani, iako su im zapovednici 
bili iz redova njihovih građana, posle 
prvog rata sa Timijanima, umalo da 
ih podjarmi najamnička vojska. Filip 
Makedonski je posle Epaminondine 
smrti postao zapovednik Tebanaca i 
potčinio taj narod pošto je porazio 
njegove neprijatelje. Milanci su posle 
smrti vojvode Filipa najmili Frančeska 

Sforcu da potuče Mlečane. Pobedivši 
neprijatelje kod Karavađa, Sforca je s 
njim sklopio savez da bi podjarmio 
Milance, svoje gospodare. Njegov 
otac, Sforca, plaćenik Dovane 
Napuljske, iznenada je kraljici otkazao 
poslušnost i ostavio je bespomoćnu 
da je morala, kako ne bi izgubila 
kraljevstvo, da se stavi pod okrilje 
aragonskog kralja. Na primedbu da 
su Mlečani i Firentinci proširili vlast 
zahvaljujući plaćenicima i da se nji- 
hove vojskovođe nikad nisu uzdigle 
do vladarskog položaja, već su ih, 
veoma dobro branili, odgovorom da 
su Firentinci u tome imali mnogo 
sreće. Jedan deo njihovih zapovedni- 
ka, od kojih su se mogli bojati, nije 
pobedio, a drugi je naišao na 
prepreke ili im je slavoljublje odvrati- 
lo pažnju na drugu stranu. Džon 
Hokvud je spadao u zapovednike koji 
nisu pobedili, pa se nije moglo ni 
proveriti da li bi bio veran, ali nije 
teško naslutiti da bi mu Firentinci, da 
je pobedonosno okončao vojevanje, 
bili prepušteni na milost i nemilost. 
Protivnici Sforce,. oduvek su bili 

članovi porodice Braco, i motrili su 
jedni na druge. Frančesko je usmerio 
svoje težnje prema Lombardiji, a 
Braco prema Crkvi i Napuljskoj 
Kraljevini. No predimo na ono Sto se 
zbilo nedavno. Firentinci su za 
zapovednika svojih oružanih snaga 
imenovali Paola Vitelija, čoveka 
veoma oprezna, koji je, iako 
skromnog porekla, stekao veliki 
ugled. Da je osvojio Pizu, Firentinci bi 
bili prinuđeni da ostanu s njim, jer bi 
propali da se stavio u službu njihovih 
neprijatelja. Ako bi ga zadržali, 
morali bi mu se i pokoravati. Ako raz- 
motrimo uspehe Mlečana, videćemo 
da su ratovali slavno i sačuvali 
bezbednost jedino kada su se oslan- 
jali na sopstvene snage, dešavalo se 
pre no što su se okrenuli suvozemn- 
im poduhvatima. Njihovi plemići i 
naoružani narod, borili su se hrabro. 
Kada su poveli bitku na kopnu, hra- 
bost ih je izdala i usvojili su običaje 
koji su vladali u ostalim delovima 
Italije. U početku njihovog nadiranja 
na kopno ltalije nisu morali da 
mnogo strahuju od svojih vojsko- 

vođa, država im je bila mala, a oni 
veoma ugledni. Ali uvideli su grešku 
kad su pod vodstvom Karmanjole 
proširili granice. Uverili su se da je on 
veoma hrabar, jer su pod njegovom 
komandom porazili milanskog vojvo- 
du, ali su primetili da je popustio i 
hladno ulazi u bitke, ocenili su da 
više ne mogu pod njegovim 
vodstvom pobedonosno ratovati. 
Nisu želeli ili nisu mogli da ga 
otpuste, da ne bi izgubili ono što su 
osvojili, bili su prinuđeni da ga zbog 
svoje bezbednosti ubiju. Posle njega 
su im zapovednici bili Bartolomeo od 
Bergama, Rubert od San Severina, 
grof od Pitiljana i drugi, pored kojih 
su strepili od poraza nego pobede, a 
poraz su doživeli kasnije kod Vaile, 
gde su za jedan dan izgubili sve ono 
što su naporno stekli za osam stotina 
godina. Jer sa ovakvom vojskom 
sporo, prekasno i malo se osvaja, ali 
zato iznenada i strahovito gubi. Pošto 
sam, navodeći ove primere, skrenuo 
na Italiju, koja se godinama služi 
najamničkom vojskom, hoću da gov- 
orim izdaleka kako bismo razmotrili 

poreklo ovakve vojske, pratili njen 
razvojni put i poboljšali opšte stanje. 
Treba da znate da se Italija, gde se u 
poslednje vreme Carevina u njoj 
počela raspadati, a papska svetovna 
moć širila, podelila u nekoliko država. 
Većina velikih gradova digla se protiv 
plemstva koje ih je ranije, uz carevu 
podršku, držalo podjarmljene, dok ih 
je Crkva pomagala, želeći da stekne 
što veću svetovnu vlast. U drugim 
gradovima, vlast su uzeli njihovi 
građani, pa je gotovo Cela Italija 
prešla u ruke Crkve i nekoliko repub- 
lika, a pošto sveštenici ni građani 
nisu bili vični oružju, uzimali su 
strance kao najamnike. Prvi koji je 
podigao ugled ovoj vojsci bio je 
Alberigo de Konio iz Rima. Iz njegove 
škole su izišli Braco i Sforca, koji su 
svojevremeno bili neograničeni 
gospodari Italije. Njih su nasledili svi 
ostali koji su se nalazili na čelu itali- 
janske vojske sve do današnjeg 
dana. Oni su glavni krivci što je 
Italiju Sari pregazio, LuJ opljačkao, 
Ferdinand pokorio a Svajcarci je 
ponizili. Oni su stavili sebi u zadatak 

da sruše ugled pešadiji kako bi sami 
dobili na važnosti, pošto su bili bez 
države i živeli samo od vojevanja 
mali broj pešaka nije mogao steći 
ugled, a više nisu mogli hraniti. 
Stoga su smatrali da je najbolje da se 
oslone na konjicu, koja ne broji 
mnogo ljudi nema problema sa ishra- 
nom, a predvoditi je, ugledno je zan- 
imanje. Došlo se dotle da vojska koja 
broji dvadeset hiljada vojnika, jedva 
ima dve hiljade pešaka. Osim toga, 
umeli su da pronađu način kako da 
sebe i vojnike poštede umora i stra- 
ha. U boju se nisu međusobno ubijali, 
već su zarobljavali, i to bez otkup- 
nine. Noću nisu gađali posede niti su 
ljudi sa tih poseda gađali njihove 
logore, oko bojišta nisu podizali gru- 
dobrane niti su kopali šančeve, a zimi 
nikad nisu ratovali. Sve ovo je bilo 
predviđeno njihovim vojničkim 
propisima, a oni su ih izmislili, kako 
sam napomenuo, da se ne bi umarali 
ni izlagali opasnosti. Tako su, najzad, 
Italiju osramotili i bacili u ropstvo. 

O pomoćnim, mešovitim 
inarodnim vojnicima 


Druga vrsta nekorisne vojske je 
pomoćna vojska, ona vojska koju 
neki vladalac pozove u pomoć da ga 
brani, kao što je pre nekoliko godina 
učinio papa Julije, koji je posle 
teškog iskustva sa najamnickom 
vojskom u pohodu protiv Ferare, 
pozvao pomoćnu vojsku i spo- 
razumeo se sa španskim kraljem 
Ferdinandom, da ga podrži svojim 
oružanim snagama. 

Ova vojska može da bude korisna i 
dobra za onoga ko je šalje, ali je 
opasna za onoga ko je zove,, ako 
bude poražena, izgubljen si, ako 

pobedi, postaješ njen zatočenik. Ma 
koliko da je istorija puna takvih 
primera, zadržaću se na slučaju Julija 
ll. Zeleci da zauzme Feraru, on je 
napravio najvecu glupost kada se 
potpuno predao tuđinu. Imao je 
sreće da odjednom iskrsne nešto 
treće, zahvaljujući tome nije bio 
kažnjen za svoje nepromišljeno opre- 
deljenje. Pošto je njegova pomoćna 
vojska potučena kod Ravena i pošto 
su naišli Svajcarci, koji su, van 
svakog očekivanja, nagnali pobe- 
dioce u bekstvo, papu nisu zarobili 
njegovi neprijatelji, jer su pobegli, ni 
njegova pomoćna vojska, tako je 
pobedio zahvaljujući tuđem, a ne 
njegovom oružju. Kako su bili pot- 
puno nenaoružani, Firetinci su doveli 
deset hiljada Francuza pod Pizu da je 
osvoje, a time su sebe izložili velikoj 
opasnosti. Da bi se odupro svojim 
susedima, vizantijski car je ubacio u 
Grčku deset hiljada Turaka, a oni, 
kad se rat završio, nisu hteli da se 
povuku. To je bio početak robovanja 
Grčke nevernicima. Onaj, dakle, koji 
je odlučio da iz rata nikad ne iziđe 

kao pobedik, neka se posluži ovom 
vojskom, koja je mnogo opasnija od 
najamničke, jedinstvena i sazdana da 
bude u službi drugoga, dok najam- 
ničkoj vojsci, posle pobede treba više 
vremena i povoljnija prilika da se 
okrene protiv tebe, nije jedinstvena, 
ti si je sakupio, ti je plaćaš. Ako 
postaviš nekoga za zapovednika tim 
trupama, ne može odmah da stekne 
takav ugled da ih okrene protiv tebe. 
Jednom reči, kod najamničke vojske 
opasnija je mlitavost, a kod pomoćne 
hrabrost. Zato će se mudar vladalac 
uvek kloniti takve vojske, a služiće se 
sopstvenom vojskom i biće mu lakše 
da bitku izgubi sa sopstvenom nego 
da je dobije tuđom vojskom. Pobeda 
koju vladalac izvojuje tuđom vojskom, 
nije prava pobeda. Nikad se neću 
ustručavati da navedem primer 
Cezara Bordžije i njegove poduhvate. 
Ovaj vojvoda je upao u Romanju sa 
pomoćnom vojskom, sastavljenom 
od Francuza, i njome je osvojio Imolu 
i Forli. Pošto mu se učinilo da ta vojs- 
ka nije pouzdana, okrenuo se najam- 
nicima, smatrajući da su manje 

opasni, pa je unajmio Orsinije i 
Vitelje. Uvidevši kasnije da su oni 
sumnjivi, nepouzdani i opasni, oslo- 
bodio se njih i dalje se oslonio samo 
na svoju vojsku. Nije teško uočiti raz- 
liku između prve i druge vrste 
vojske, ako se zna koliko je ugled 
vojvode porastao kad se borio sa 
svojom vojskom i uzdao se u sop- 
stvene snage, a ne više u Francuze ili 
u Orsinije i Vitelije. Bordžija je 
doživeo najviše priznanje u trenutku 
kad je prevladalo uverenje da je on 
potpuni gospodar svoje vojske. Želim 
da se držim primera iz savremene 
Italije, pa ipak neću da izostavim 
Hijeronima iz Sirakuze, jer sam ga i 
ranije pominjao. Pošto, kako sam već 
rekao, Sirakužani su ga postavili za 
svoga vojskovođu, Hiaronim je 
uvideo da od najamničke vojske 
nema koristi, jer se njeni zapovedni- 
ci ponašaju kao neke naše vojsko- 
vođe u današnjoj Italiji. Uvidevši da 
ne može da ih zadrži ni da otpusti, 
zapovedi da ih sve pobiju da bi nakon 
toga ratovao uz pomoć svoje, a ne 
tuđe vojske. Hteo bih još da podse- 

tim na jednu ličnost iz Staroga zave- 
ta, koji se savršeno dobro uklapa u 
moje izlaganje. Kada se David 
ponudio Saulu da iziđe na megdan 
Golijatu, filistejskom izazivaéu, Saul 
mu je, da bi ga ohrabrio, dao svoje 
oružje. David je najpre opasao 
oružje, a onda odbio, rekavši da ga 
ono sputava i da želi da se bori sa 
svojom praćkom i svojim nožem. 
Bolje rečeno, tuđe oružjjs uvek spada 
ili te tišti, ili sputava. Šari VII, otac 
kralja Luja XI, bio je srećan i hrabar, 
oslobodio je Francusku od Engleza i 
osetio je potrebu da se naoruža sop- 
stvenim oružjem pa je po celoj kral- 
jevini osnovao konjičke i pešadijske 
jedinice. Kasnije je Luj XI, njegov 
sin, raspustio pešadiju i počeo da 
uzima u najam Svajcarce. Ova 
greška, u koju su kasnije upadali i 
njegovi naslednici, izvor je, kako se 
to vidi, svih zala koja su se sručila na 
kraljevinu. Poklonio je poverenje 
Svajcarcima, ponizio je svoju vojsku, 
raspustio je peSadiju i svojim vojnici- 
ma, ljudima od oružja, silom ugurao 
tuđe oružje. Oni su bili navikli da se 

bore uz Svajcarce, pa su verovali da 
bez njih ne mogu ni da pobede. 
Otuda proizilazi da Francuzi sami 
ništa ne mogu Svajcarcima, a bez 
Švajcaraca ne mogu ništa drugima. 
Francuska vojska je, dakle, bila 
mešovita, delom najamnička, delom 
narodna, i takva mešovita vojska 
mnogo je bolja od najamničke ili 
pomoćne, a mnogo gora od narodnih 
trupa. Dovoljan je primer koji sam 
naveo da bi se pokazalo kako bi 
Francuska bila nepobediva da su se 
odredbe koje je propisao Sari VI dop- 
unjavale ili sačuvale. Ali nedovoljno 
obazrivi ljudi upuste se u nešto, što 
im se u početku čini dobro i ne vide 
gde se krije otrov, upravo onako 
kako sam naveo, kako se pojavljuje 
tuberkuloza. Tako je vladalac koji ne 
sagleda zlo u prvoj fazi, već kad se 
ono desi, zaista nije mudar čovek, a 
mudrost je retka ljudska osobina. 
Ako pokušamo da pronađemo glavni 
uzrok propasti Rimskog Carstva, 
videćemo da je - uzimanje u najam 
Gota. Od tog doba, Rimsko Carstvo 
je počelo da slabi, a Goti jačaju na 

račun rimske vojske. Zakljucujem, 
dakle, bez sopstvene vojske, nijedan 
vladalac nije bezbedan, i vlada na 
sreću, jer u nesreći nema snaga koje 
bi ustale u njegovu odbranu. A mudri 
ljudi su uvek mislili (i misao pretočili 
u mudru izreku) da “nihil sit tam 
Infirmum aut instabile quam fama 
potentiae non sua vi mixa."<$F Ništa 
nije tako nevažno i nestalno kao glas 
o moći koja nije sopstvenom snagom 
stečena>. Sopstvena vojska se sas- 
toji od svojih podanika, od svojih 
građana ili svojih ljudi. Svaka druga 
vojska je najamnička ili pomoćna, a 
način na koji se formira narodna, 
sopstvena vojska nije teško pronaći 
ako se uvaže odredbe na koje sam 
ukazao, i ako se ima u izgledu kako 
se naoružao i organizovao Filip, otac 
Aleksandra Velikog, i mnoge druge 
republike i vladaoci, u čije uređenje 
imam neograničeno poverenje. 

Poglavlje XIV 


Dužnost vladaoca prema vojsci 


Vladaoca ne srne ništa drugo da 
zaokuplja, ni o čemu drugom da 
razmišlja, ništa da proučava osim 
načina ratovanja, vojne organizacije i 
discipline. To je zanat dostojan 
zapovednika i ima takvu moć da se 
pomoću njega ne samo održavaju na 
vlasti vladaoci koji na prestolu po 
naslednom pravu, već se na tom 
položaju uzdižu i građanska lica. Ali, 
kada vladaoci više misle na uživanje 
nego na vojsku, gube državu. 

Prvo ćeš je izgubiti zbog zanemari- 
vanja veštine ratovanja, isto kao što 
ćeš je zadobiti ako tom zanatu budeš 
vičan. Frančesko Sforca se od običnog 

gradanina uzdigao do vojvode od 
Milana, jer je bio dobro naoružan, a 
njegovi sinovi su se od vojvoda 
spustili do običnih građana zato što 
su izbegavali napore vojničkog 
života. Između ostalih nesreća koje 
te zadese kad si nenaoružan, ljudi 
počnu da te potcenjuju, takvog 
srama vladalac treba da se čuva na 
način koji ću dalje izložiti. Pošto se 
između naoružanog i nenaoružanog 
čoveka ne može praviti poređenje, 
besmisleno je da se naoružan drago- 
voljno pokorava onome ko je 
nenaoružan ni da nenaoružan bude 
bezbedan među svojim potčinjenima 
koji su naoružani. Pošto je jedan 
ispunjen prezirom, a drugi podozren- 
jem, ne mogu biti jednodušni. Stoga 
vladaoca koji ne poznaje zanat rato- 
vanja, vojnici nikad ne uvažavaju niti 
se na njih može osloniti. Zato 
vladalac mora marljivo izučiti vojne 
veštine i to više u miru nego u ratu. 
Učiti može na dva načina: fizički i 
umno. Sto se tiče načina nastojanja 
da mu vojnici budu dobro organizo- 
vani i uvek spremni, veština se ogle- 

da u lovu da se privikne na telesne 
napore i upozna prirodu mesta. 
Koliko su visoke planine, gde se 
otvara kotlina, kako su raspoređene 
ravnice, kuda teku reke, čime se 
odlikuju baruštine, i sve to ispituje 
veoma marljivo. Ovo saznanje ima 
dve prednosti: prvo, vladalac upoz- 
naje otadžbinu pa može iznaći bolji 
način njene odbrane. Drugo, kad je 
upoznao ta mesta i u njima se 
odomaćio, može lako da nasluti 
kakva su ostala koja treba da upoz- 
na. Jer brda, doline i ravnice, reke i 
baruštine, na primer, u Toskani imaju 
izvesne sličnosti sa ostalima u 
drugim pokrajinama, pa ako nam je 
poznat položaj jednoga kraja, lako 
možemo doći do zaključka kakvi su 
ostali krajevi. Vladalac bez iskustva, 
nema glavnu osobinu koju treba da 
poseduje vojskovođa. To iskustvo 
pomaže vladaocu da nađe neprijatel- 
ja, da dobro razmesti vojnike, da ih 
povede pravim putem, da napravi 
plan bitaka, da uspešno opsedne 
gradove. Filopemena, ahajskog tiran- 
ina, istoričari hvale da je na rat mis- 

lio i u mirno doba. Kad bi se sa pri- 
jateljima našao u polju, često bi se 
zaustavljao i upitao: "Kada bi se 
neprijatelj nalazio na onom brežuljku, 
a mi ovde sa našom vojskom, ko bi 
bio u prednosti? Kako bismo mogli na 
njega da krenemo ne izlažući se 
opasnosti i da ga napadnemo uspešno? 
Ako bismo hteli da se povučemo, 
kako bismo to učinili? Ako bi se 
neprijatelj povukao, na koji način 
bismo ga gonili?" | tako, šetajući, 
predočavao im je sve moguće okol- 
nosti u kojima bi se mogla naci jedna 
vojska. Oni su iznosili svoje mišljen- 
je, on ih je slušao, svoje mišljenje i 
izlaganje potkrepljivao dokazima, 
tako da mu se, zahvaljujući 
neprestanom razmatranju ratnih 
pitanja, kad je predvodio vojsku u 
rat, nikad nije moglo desiti da se 
suoči sa nekom opasnošću koju ne bi 
mogao resiti. Drugi način učenja 
vojnog zanata jeste posredstvom 
umnog rada, vladalac treba da čita 
istoriju i razmišlja o postupcima 
velikih ljudi, da bi video kako su se 
držali za vreme rata, da ispita uzroke 

njihovih pobeda i poraza kako bi 
poraze izbegao, a podržavao postup- 
ke pobede. Ali naročito treba da pos- 
tupa kao što su u prošlosti radili 
slavni ljudi uzimajući za uzor poznate 
ličnosti, razmišljali O njihovim sjajn- 
im postupcima i delima. Priča se da 
se Aleksandar Veliki ugledao na 
Ahila, Cezar na Aleksandra, a Scipion 
na Kira. Ko god čita Kirov životopis 
od Ksenofona, kada kasnije razmotri 
Scipionov život, uvideće koliko mu je 
to ugledanje donelo slave i kako se u 
čestitosti, ljubaznosti, čovečnosti, 
slobodoumlju, Scipion prilagodio sa 
svim što je Ksenofon napisao o Kiru. 
Ovako treba da se ponaša mudar 
vladalac i da ne dangubi u mirnim 
vremenima, da sve vesto iskoristi za 
sticanje znanja koje bi mu poslužilo u 
nevolji i ako mu sreća okrene leđa, 
bio spreman da se odbrani od svih 
udaraca sudbine. 

Poglavlje XV 

Zbog čega ljude, 
a naročito vladaoce, 
hvale ili kude 


Ostaje nam da sagledamo kako 
jedan vladalac treba da se ponaša sa 
svojim podanicima i prijateljima. A 
pošto znam da su se mnogi bavili 
ovim pitanjem, bojim se da će me 
ljudi smatrati uobrazenim, ako 
budem o tome pisao, pošto o tome 
imam posebno mišljenje. Međutim, 
kako mi je namera da napišem nešto 
što će koristiti onima koji to razume- 
ju, čini mi se da je celishodnije da o 
tome govorim uvažavajući stvarno 
stanje stvari, a ne oslanjajući se na 
iluzije. Mnogi su zamišljali republike i 

monarhije kakve niko video nije, niti 
čuo da negde zaista postoje. Između 
onoga kako se živi i onoga kako bi tre- 
balo živeti, postoji raskorak, tako da 
čovek koji obično čini ono što bi trebalo 
činiti, pre će propasti nego se održati. 
Jer onaj koji u svakoj prilici hoće da 
bude dobar, među ostalima koji nisu 
dobri, pre ili kasnije mora propasti. 
Potrebno je, dakle, da se vladalac koji 
hoće da se održi, navikne da ne bude 
dobar, pa da se time služi ili ne služi 
prema potrebi i tako, zanemarujući ono 
što je plod mašte jednog vladaoca 
moram reći da se svi ljudi, a posebno 
vladaoci, o kojima se najviše govori, 
najviše su zapaženi, obzirom na visoki 
položaj, razlikuju po osobinama od 
kojih su jedne za pohvalu, a druge za 
osudu. Za jednog kažemo da je "lake 
ruke", za drugog da je tvrdica (da se 
poslužim toskanskim izrazom 

"gramziv" u našem jeziku znači grabi 
tuđe, dok tvrdicom nazivamo onoga ko 
je "tvrd za svoju paru", jedan je 
darežljiv, drugi pohlepan, jedan svirep, 
drugi blag, jedan je od reči, drugi pre- 
vrtljiv, jedan mekušac i kukavica, drugi 

surov i hrabar, jedan pristupačan, drugi 
nadmen, jedan pohotljiv, drugi čedan, 
jedan otvoren, drugi podmukao, jedan 
uporan, drugi popustljiv, jedan ozbiljan, 
drugi površan, jedan pobožan, drugi 
bezbožan i slično. 

Svako će reći da bi bilo najbolje da 
vladalac, od svih osobina koje sam 
nabrojao, poseduje samo one dobre. 
Nije nemoguće biti obdaren svima niti 
se svima služiti, jer to nije u ljudskoj 
prirodi, vladalac treba da bude toliko 
mudar da se kloni sramnih poroka zbog 
kojih može da izgubi vlast, a da se čuva 
drugih, zbog kojih ne bi mogao da je 
izgubi. 

Ali ako to prevazilazi njegove snage, 
ne treba da se mnogo uzbuđuje, već da 
izbegava one mane zbog kojih bi 
mogao da izgubi državu. Još manje 
treba da se uzbuđuje ako ga bije glas 
kako ima poroke koji su inače neophod- 
ni za očuvanje vlasti. Kad se sve dobro 
razmotri, ako deluje u duhu onoga što 
izgleda vrlina, država će da propadne, a 
da mu nešto drugo što se smatra 
porokom, obezbedi siguran i srećan 
život. 

Poglavlje XVI 

O darežljivosti i tvrdičluku 


Počinjući, dakle, prvim ranije nave- 
denim osobinama, mogu reći da je 
lepo kad si darežljiv, ali ako si 
darežljiv toliko da se pred tobom niko 
ne usteže, to će te upropastiti. Jer 
ako si iskreno širokogrud, kakav i 
treba da budeš, tvoja darežljivost 
neće biti napadna, pa će svi o tebi 
imati lepo mišljenje, to je da si škrt 
čovek. Ali, ako želiš da uživaš glas 
darežljivog čoveka, ne smeš se kloni- 
ti nijedog vida raskošnog života. 
Dešava se da vladalac, ponašajući se 
tako, potroši celu imovinu i na kraju 
bude prinuđen, ako želi sačuvati 
ugled darežljivog vladara, da udari 

teške namete svome narodu, da 
pribegne konfiskaciji i svim ostalim 
sredstvima kojima se koriste da dođe 
do novca. Zato podanici počinju da 
ga mrze i preziru zbog njegova siro- 
maštva, jer je svojom darežljivošću 
mnoge oštetio, a malo njih nagradio, 
pogađa ga i najmanja nezgoda i 
propada čim iskrsne prva opasnost. 
Pa, ako slučajno, uvidevši propast, 
pokuša da promeni stav, proglasiće 
ga tvrdicom. Ako, dakle, jedan 
vladalac ne može biti darežljiv, a da 
sebi ne nanese štetu, i da se to još i 
razglasi, ne treba, ako je mudar, da 
se uzbuđuje što ga smatraju škrtim. 
Kasnije će se pokazati da su mu, 
blagodareći štednji, prihodi dovoljni 
da može da se brani od onih koji su 
mu objavili rat i da se upušta u vojne 
poduhvate ne opterećujući narod. 
Smatraće ga darežljivim, u suštini on 
i jeste širokogrud prema onima koji- 
ma ništa ne oduzima, a njih je 
mnogo, a škrt prema onima kojima 
ništa ne daje, atoje manjina. U naše 
vreme imali smo prilike da se osve- 
dočimo kako su velika dela izvršili 

samo oni koji su bili proglašeni 
tvrdicama, svi ostali su propali. Papa 
Julije II pokušao je da se prikaže 
darežljivim kako bi došao do papske 
stolice, a posle toga se nije trudio da 
to zaista i bude, samo da bi mogao 
ratovati sa francuskim kraljem. Vodio 
je mnoge ratove, ne udarajući 
vanredne namete na svoje podanike, 
jer je troškove pokrivao uštedom. 
Sadašnji španski kralj nikad ne bi 
izvojevao toliko pobeda, da je bio 
darežljiv. Prema tome, jedan vladalac 
ne treba da se obazire na to što ga 
nazivaju tvrdicom, ako ne pljačka 
podanike, može da se brani, nije 
siromašan ni prezren, ne mora da 
postane grabljiv, jer će se, zahvalju- 
jući upravo tvrdičluku, održati na 
prestolu. Ako neko primeti da je 
Cezar došao na vlast upravo zato što 
je bio darežljiv i da su mnogi drugi, iz 
istog razloga došli na visoke 
položaje, odgovoriću: ili si već 
vladalac, ili želiš da postaneš. U 
prvom slučaju, darežljivost je opas- 
na, u drugom, treba samo da misle 
da si darežljiv. A Cezar je bio jedan 

od onih koji je Zeleo da se domogne 
vlasti u Rimu. Ali, kada je došao na 
vlast, da je poživeo duže i da nije 
umereno trošio, upropastio bi carst- 
vo. Ako neko primeti da je mnogo 
veoma dareZljivin vladalaca vodilo 
svoju vojsku iz pobede u pobedu, 
orgovoriću: vladalac može da troši 
svoj novac, novac svojih podanika ili 
tuđ novac. U prvom slučaju treba da 
bude Stedljiv, i u svakom slučaju da 
bude dareZljiv. 

Vladalac koji predvodi vojsku, 
hrani se onim što je zaplenio i 
opljačkao, izdržava se od nameta i 
troši tuđa dobra, treba zato da bude 
darežljiv, inače bi ga vojnici napustili. 
S onim što nije tvoje ili tvojih podani- 
ka, možeš da budeš darežljiv, kao što 
su bili Kir, Cezar i Aleksandar, kada 
trošiš tuđe, ugled ti raste, trošiš li 
svoje, ugled ti opada. Darežljivost, 
kao retko koja osobina, samu sebe 
uništava. Što god si darežljiviji, sve 
više gubiš mogućnost da to i dalje 
ostaneš, pošto osiromašiš i ljudi te 
prezru, ako pokušaš da isplivaS iz 
siromaštva, postaješ grabljiv i 

mrzak. Vladalac ni po koju cenu ne 
srne dozvoliti da ga narod prezre ili 
omrzne, a darežljivost je uvek pro- 
praćena i prezirom i mržnjom. Stoga 
je mudrije pomiriti se da te smatraju 
tvrdicom, zbog toga ćeš biti prezren, 
ali ne i omrznut. Nego nastojati da te 
proglase darežljivim pa dovesti sebe 
da se moraš pomiriti da si grabljiv, 
zbog čega ćeš biti prezren i omrznut. 

Poglavlje XVII 

Osvireposti i blagosti, da lije bolje da 
vladam vole ili da ga se plaše 


Prelazeći sada na ostale, ranije 
pomenute odlike, napominjem da 
svaki vladalac treba da ostavi utisak 
blagog, a ne svirepog čoveka, ali se 
blagošću mora služiti smišljeno 
Cezara Bordžiju su smatrali svirepim 
vladarem, a kao takav, uspeo je da 
uredi, ujedini, umiri i unese poveren- 
je u Romanju. Kad bolje razmislimo, 
dolazimo do zaključka da je čak bio 
mnogo blaži od firentinskog naroda 
koji je, da se ne bi pokazao svirepim, 
dopustio razaranje Pistoje. Vladalac, 
koji želi da njegovi podanici, dok im 

je on na čelu budu jedinstveni i poko- 
rni, ne treba da se osvrće na prigov- 
ore da je svirep, jer, ako izrekne 
mali broj kazni, biće humaniji od 
onih vladara koji, iz preterane 
popustljivosti, dozvoljavaju nerede u 
kojima dolazi do krvoprolića i 
pljačke. To pogađa ćelu zemlju, dok 
kazne izvršene po naređenju vladao- 
ca pogađaju samo pojedinca. Jedino 
se novi vladalac mora pomiriti s tim 
da ce ga smatrati svirepim, jer u 
svim novim državama, opasnosti 
vrebaju na svakom koraku. Zato 
Vergilije, opravdavajući nehumanost 
jednog novog kraljevstva, na usta 
Didone veli: 


Res dura et regni novitas me talia 
cogunt 

Moliri et late fines custode 
tueri.<$F "Nužda me nagoni na to i 
kraljevstva mojega mladost. 


Te stražarima dajem daleke čuvati 
međe"> 

Osim toga, ne srne da bude 
lakoveran i nagao, ne srne da se plaši 

svoje senke, mora biti odmeren, 
obazriv i čovečan. Njegovo poveren- 
je ne srne preći u nesmotrenost, a 
neverica u netrpeljivost. Sada se 
nameće pitanje: da li je bolje da te 
ljudi vole ili da te se boje i obrnuto? 
Odgovor je da bi najbolje bilo i jedno 
i drugo, ali pošto je teško te osobine 
sjediniti, to se treba odreći jednog ili 
drugog, sigurnije je da te se plaše 
nego da te vole. Jer se može reći da 
su ljudi uglavnom nezahvalni, nepos- 
tojani, pritvorni', beže od opasnosti i 
da su lakomi na dobit. Dok im činiš 
dobro, dušom i telom su tvoji. Skočili 
bi za tebe u vatru i u vodu, dali bi ti 
imanje, ginuli za tebe, žrtvovali decu, 
kako sam ranije rekao, kada ti nije 
potrebno, a kad se nađeš u opasnos- 
ti, okrenu ti leđa. A vladalac koji je 
verovao njihovim obećanjima, a sam 
se nije obezbedio, propada, jer pri- 
jateljstva koja se kupuju novcem, a 
ne veličinom i plemenitošću duha, 
stiču se, ali se ne osvajaju i, kad su 
nam potrebna, ne možemo na njih 

računati. Ljudi su manje skloni da 
uvrede onoga kome je stalo da bude 
voljen nego onoga koji želi da ga se 
boje, ljubav je veza koju ljudi, po 
prirodi zli, kidaju čim izvuku ličnu 
korist, dok strah pothranuje misao na 
kaznu koja ih neprestano progoni. 
Vladalac mora da zauzme takav stav 
da ga podanici iz straha bar ne mrze, 
ako već ne mogu da ga vole. Svojim 
stavom ulivati strah, a pri tom ne biti 
omrznut, dešava se uvek kad vladalac 
ne dira imovinu i žene svojih 
sugrađana i podanika. Pa i kad je 
prinuđen da nekome od njih skine 
glavu, to treba da učini samo kad ima 
dovoljno opravdanja i kad je uzrok 
očevidan. Ali nikako ne srne da dira u 
imanje osuđenih, jer ljudi brže zabo- 
ravljaju smrt oca, nego gubitak 
očevine. Uosalom, razloge za prisva- 
janje tuđe imovine nije teško naći, a 
kad se počne živeti od otimačine, uvek 
se nađe razloga da se ta dobra pri- 
grabe. Naprotiv, razloga za skidanje 
glave je manje i teže se mogu naći. 
Međutim, kada je vladalac i vojsko- 
vođa pa predvodi moćnu vojsku, ne 

treba da ga brine što ga smatraju 
svirepim, jer da to nije, njegova vojs- 
ka ne bi bila jedinstvena ni spremna 
ni za kakav poduhvat. U neobične 
Hanibalove podvige ubraja se i to da 
nije dozvolio, iako je u tuđinu vodio 
veliku vojsku, sastavljenu od bezbroj 
ljudskih rasa, da u njoj ikada dođe do 
razdora ni među vojnicima, ni između 
njega i njih. 

To je mogao postići samo njemu 
svojstvenom, krajnjom svirepoScu 
koja je bila sjedinjena sa mnogim 
vrlinama, pobudivao je poštovanje i 
strahopoštovanje svojih vojnika. Da 
nije bio svirep, sve njegove vrline ne 
bi bile dovoljne da postigne značajne 
uspehe. Pisci neprečišćenih stavova, 
s jedne strane se dive šta je posti- 
gao, dok drugi napadaju sredstva 
kojima je to postigao. Da mu sve 
osobine, osim svireposti, u poduh- 
vatu ne bi bile od pomoći, najbolji je 
dokaz ono što se desilo Scipionu, 
vojskovođi svih vremena, kakvog 
nije bilo ne samo u to vreme, nego 
od pamtiveka. čija se vojska pobuni- 
la u Italiji samo zato što je bio 

popustljiv pa je vojnicima dao više slo- 
bode nego što je dozvoljavala vojna 
disciplina. Zbog toga je Fabijus 
Maksimus napao Scipiona u senatu i 
pred svima ga nazvao vojskovođom 
koji kvari rimsku vojsku. Kada je jedan 
Scipionov legat upropastio Lokrance, 
Scipion ga uopšte nije kaznio niti je 
njih osvetio, i to samo zbog svoje 
izuzetne blagorodnosti, tako je jedan 
senator, želeći da ga opravda pred 
Senatom, rekao da mnogi ljudi znaju 
bolje da se sami čuvaju grešaka, nego 
da tuđe greške ispravljaju. Nema sum- 
nje da bi, vremenom, da se i dalje 
ovako ponašao, Scipionu, kao gener- 
alu, pao ugled i slava. Ali kako je delo- 
vao pod okriljem senata, ta njegova 
vrlina, nije se javno ispoljila, pa mu je 
čak donela slavu. Na osnovu toga 
zaključujem, vraćajući se na pitanje je 
li bolje biti voljen ili ulivati strah? Mudri 
vladalac, pošto ljudi vole sebe, a boje 
se vladaoca, mora se osloniti na ono 
što je njegovo, a ne na ono što je tuđe 
pa mu preostaje samo da se trudi, 
kako sam rekao, da ne bude omrznut. 

Poglavlje XVIII 

Kako vladaoci treba da drže reč 


Opšte je poznato da je za svaku 
pohvalu vladalac od reči, koji živi 
pošteno, ne služi se lukavstvom. No iz 
iskustva znamo da su u današnje 
vreme veika dela učinili vladaoci koji 
nisu vodili mnogo računa o datoj reči, 
koji su vešto znali da obmanjuju ljude 
i koji su, najzad, pobedivali one koji 
su se pouzdavali u njihovu časnost. 
Treba, dakle, da znate da postoje dva 
načina borbe: zakonima i silom. Prvi 
je svojstven čoveku, drugi životinja- 
ma, a kako često prvi nije dovoljan, 
treba pribeći drugom. Prema tome, 
vladalac treba da ume da se ponaša 
kao životinja i kao čovek. Stari pisci 

su ovome uvijeno učili vladaoce kad 
su pisali kako su Ahilej i mnogi drugi 
vladaoci bili povereni kentauru 
Hironu, koji je trebalo da ih odgaji na 
njemu svojstven način. 

Treba reći da vladaoci, pošto im je 
učitelj bio _poluživotinja i polucovek, 
moraju da budu i jedno i drugo, zato 
što jedno bez drugog nije trajno. 
Pošto, dakle, vladalac treba dobro da 
podražava životinju, mora znati da se 
uvuče u kožu i lisice i lava, Treba, 
dakle, biti lisica i prepoznavati zamke 
i lav pa plašiti vukove. Onaj ko ume 
samo da bude lav, neće uspeti. Stoga 
mudar vladalac ne treba da bude od 
reči kad mu to ne ide u račun i kad se 
promene okolnosti u kojima je dao 
reč. | da su svi ljudi anđeli, ovo prav- 
ilo ne bi bilo dobro, a pošto su rđavi, 
nisu revnosni da ispune obećanje, ne 
moraš ni ti biti od reči, a uvek ćeš 
naći opravdanje što si prekršio veru. 
Mogao bih navesti mnogo primera iz 
savreenog života i pokazati koliko je 
mirovnih ugovora i obećanja pogaženo 
zato što su vladaoci bili verolomni, a 
ko je bolje umeo da podražava lisicu, 

imao je više uspeha. Ali treba umeti 
igrati svoju ulogu, pa biti pritvoran i 
dvoličan, a ljudi su bezazleni i navikli 
su da se okreću potrebama i poko- 
ravaju okolnostima, pa će varalica 
uvek naći onoga koji će dozvoliti da 
bude prevaren. Od primera iz savre- 
menog života neću preći preko ovog: 
Aleksandar VI je neprestano obman- 
jivao ljude. Samo mu se to vrzmalo u 
glavi i uvek je nalazio nekoga koga je 
mogao prevariti. Niko na svetu bolje 
od njega nije umeo da daje tako 
čvrsta obećanja, ni da prihvati nešto 
Sto nikad neće održati, pa ipak 
lukavstvo mu je uvek uspevalo, jer je 
dobro poznavao svet u kome je živio. 
Jedan vladalac, dakle, ne mora da 
bude obdaren svim vrlinama koje 
sam naveo, ali mora da se pretvara 
da je njima obdaren. Dodao bih, da 
je opasno ako je vladalac vrlinama 
obdaren i ako se njima služi, ali je 
uvek korisno da se pretvara da ga 
one krase. On treba da ostavlja uti- 
sak da je blag, pouzdan, čovečan, 
pobožan i častan i da takav bude. 

Ali treba i da ume da vlada sobom 
kako bi po potrebi mogao i umeo da 
se ponaša sasvim drukčije. Treba 
shvatiti da jedan vladalac, a posebno 
novi vladalac, ne može da ispoljava 
sve ono zbog čega se ljudi smatraju 
dobrima, jer kad iskrsne potreba da 
mora sačuvati državu, treba da pre- 
duzima korake koji idu protiv načela 
pouzdanosti, čovečnosti i vere. 

Treba, dakle, da je sposoban da se 
okreće kako vetar duva i da se upravl- 
ja prema okolnostima i, kako sam 
ranije rekao, da se ne odvaja od dobra 
samo ako može, ali da pribegne zlu, 
ako je potrebno. Vladalac, dakle, mora 
da pazi da nikad ne prevali preko jezi- 
ka ništa Sto ne bi bilo u duhu ranije 
pomenutih pet vrlina, tako da se čini 
kad ga sluša, da je on sušta blagost, 
sušta pouzdanost, sušta čestitost, 
sušta privrženost veri. Najvažnije je, 
međutim, da se pretvara da poseduje 
ovu poslednju osobinu. Ljudi uglavnom 
više ocenjuju očima nego rukama, 
odnosno čulom dodira: svako može da 
vidi, a malo ih je koji umeju da dodir- 
nu suštinu. Svako vidi spoljnju stranu 

tvoje ličnosti, što je privid, malo ih je 
koji znaju ono što jesi, a manjina se ne 
usuđuje da se suprotstavi mišljenju 
većine, javnom mnenju, koje je 
zaštićeno državom. A kad se ocenjuju 
postupci ljudi, naročito vladalaca, protiv 
kojih se ne može voditi sudska istraga, 
gleda se samo na krajnji ishod. 

Neka se vladalac, dakle, trudi 
samo da pobeđuje i sačuva državu, 
sredstva kojima će se služiti uvek će 
se smatrati časnima i biće hvaljena, 
jer se svetina zadobija spoljašnjošću 
i uspešnim ishodom poduhvata, a u 
svetu postoji samo gomila, dok man- 
jina izlazi iz senke samo kada je 
većini potrebno da se na nekoga 
osloni. Jedan od savremenih vladala- 
ca, koga nije poželjno imenovati, 
isključivi je zagovornik mira i date 
reči, a, u stvari, je veliki protivnik 
jednoga i drugoga, da ih se pridržavao, 
davno bi izgubio i ugled i državu. 

Poglavlje XIX 


Kako izbeći prezir i mržnju 


Govorio sam samo o najvažnijim 
osobinama koje sam ranije pobrojao. 
Sada bih želeo opšti pregled ostalih 
osobina, koje vladalac mora izbega- 
vati i postupke zbog kojih će ga 
narod omrznuti ili prezreti, tako će 
izvršiti svoju dužnost pa će moći 
bezbedno da počini druga sramna 
dela. Njega, kako sam već rekao, 
mogu da omrznu njegovi podanici 
ako je gramziv i dira u njihovu imov- 
inu i žene, zato to treba da izbegava. 
A kad se većini ljudi ne dira imovina 
i čast, oni su vladarem zadovoljni, pa 
mu preostaje jedino da se bori protiv 
častoljublja manjine koja se na razne 

načine lako može obuzdati. Vladalac 
će biti prezren ako je prevrtljiv, 
površan, slab, malodušan, neodlučan, 
čega treba da se čuva kao opasnosti. 
Naprotiv, treba da se trudi da u svo- 
jim postupcima pokaže veličinu 
duha, hrabrost, ozbiljnost i snagu. A 
što se tiče privatnih odnosa sa 
podanicima, mora nastojati da njego- 
va odluka bude neopoziva i da se 
niko ne usudi da ga obmane ili 
nagovori da promeni mišljenje. 
Vladalac koji ostavi takav utisak, 
uvek se mnogo ceni, a protiv onoga 
ko je mnogo cenjen, neprijatelj se 
teško odlučuje da ga napadne. Zna 
se da vladalac ima mnogo vrlina i da 
ga njegovi podanici uvažavaju, jer 
vladalac treba da se čuva od dve 
opasnosti: od svojih podanika i od 
spoljnjeg neprijatelja. Od spoljnjeg 
neprijatelja se brani dobrom vojskom 
i vernim prijateljima, a uvek će imati 
verne prijatelje, ako ima dobru 
vojsku, a njegovi unutrašnji poslovi 
biće sređeni sve dok je bezbedan 
spolja, ako ne nastupe poremećaji 
zbog neke zavere. A i kad bi se nje- 

novi spoljnji odnosi poremetili, ako je 
dobro organizovan, ako živi onako, 
kako sam rekao, ne klone, odupreće 
se svakom napadu, kao što je učinio 
Nabid Spartanac, 0 kome sam govo- 
rio. Međutim, kad je u pitanju 
unutrašnji neprijatelj (njegovi podani- 
ci) - ukoliko ne preti opasnost spolja 
- vladalac se mora plašiti da potajno 
ne kuju zaveru. Ovome može da 
doskoči, izbegavajući postupke zbog 
kojih bi ga narod mogao omrznuti ili 
prezreti i pokušavajući da narod 
zadovolji, 0 čemu smo ranije opširni- 
je govorili. Jedno od najmoćnijih 
sredstava kojim vladalac raspolaže 
protiv zavera je sposobnost da se 
sačuva od mržnje i prezira mase, jer 
zaverenici obično veruju da će zado- 
voljiti narod ako smaknu vladaoca. 
Naprotiv, kada dođu do zaključka da 
bi smrt vladaoca mogla narod 
pogoditi, nikad se ne usuđuju da se 
upuste u poduhvat sa bezbroj 
teškoća. Iz iskustva znamo da je zav- 
era bilo mnogo, a da ih je malo uspe- 
lo, jer zaverenik ne može da opstane 
sam, a može da se udruži samo sa 

očigledno nezadovoljnim ljudima. 
Ako si nekom ko je nezadovoljan 
otkrio svoje namere, pružio si mu 
mogućnost da se pretvori u zado- 
voljnog, jer ako te izda može se 
nadati koristi. 

Pošto se sjedne strane nada koristi, 
a sa druge očekuje sumnjičenje i 
opasnosti, trebalo bi da tebi bude 
redak prijatelj ili vladaocu smrtni 
neprijatelj, da bi tvoju tajnu držao. 
Ukratko, na strani zaverenika su samo 
strah, zavist, bojazan od kazne, dok su 
na strani vladaoca, dostojanstvo 
prestola, zakoni, odbrana prijatelja i 
države koja ga štiti. 

Ako se svemu tome doda i 
naklonost naroda, nemoguće da 
kogod bude tako nepromišljen da 
kuje zaveru. Ako se u običnim pri- 
likama zavereik mora bojati pre no 
što izvrši delo, u ovom slučaju treba 
da se više boji šta će biti posle, pošto 
je narod protiv njega, kad izvrši delo 
gde da se skloni. Mogao bih navesti 
bezbroj primera, ali zadovoljiću se 
samo jednim, iz vremena naših 
očeva. Gospar Anibal Bentivoljo, deda 

današnjeg gospara Anibala, koji je 
vladao Bolonjom, ubijen je u zaveri 
porodice Kaneski. Pošto je od nje- 
govog roda ostao u životu samo 
nejaki Đovani, tada još novorođenče, 
Bolonjci su ustali i pobili sve članove 
porodice Kaneski, jer su voleli 
Bentivolje. Ta ljubav je bila toliko 
jaka da su posle Anibalove smrti, 
pošto niko od te porodice nije 
preživeo, da bi mogao upravljati 
državom, saznali da u Firenci živi 
neki njihov potomak, sin nekog 
kovača. Krenuli su u Firencu da ga 
pozovu i povere mu upravljanje nad 
gradom, pa je on vladao sve dok 
Anibalov sin, gospar Đovani nije 
odrastao da preuzme vlast. Na 
osnovu svega zaključujem da 
vladalac, kada mu je narod naklon- 
jen, ne mora pridavati veliku važnost 
zaverama, ali zato treba da bude 
oprezan i da se boji i svoje senke, 
ako je narod prema njemu nepri- 
jateljski raspoložen i ako ga mrzi. 
Države sa dobrim društvenim 
uređenjem i mudri vladaoci, uvek su 
se trudili da velikaše ne ogorče, a 

narod zadovolje, to su najvažniji 
zadaci. U kraljevine sa dobrim 
uređenjem i upravom treba ubrojati 
Francusku, u kojoj ima dobrih 
ustanova koje se brinu o bezbednos- 
ti kralja i o slobodi njegovih podani- 
ka. Najbolja od njih je, nesumnjivo, 
skupština, jer onaj ko je udario 
temelje društvenom uređenju u kral- 
jevini, bio je svestan da su velikaši 
častoljubivi i bezočni, da ih treba na 
uzdi držati u mengelama. Ali, želeći 
da ih, s druge strane, zaštiti od 
mržnje naroda koji se plaši, nije hteo 
da u to meša kralja, smatrajući da će 
ga omrznuti velikaši ako bude 
zaštićivao narod, ili da će ga omrznu- 
ti narod, bude li zaštićivao velikaše. 
Zato je ustanovio treće telo koje bi, 
ne tereteći vladaoca, ograničavalo 
moć velikaša i zasticivalo nize 
staleze. 

Nema boljega i mudrijega nacina 
da se obezbede i kralj i kraljevstvo. 

Na osnovu toga možemo izvesti 
pouku da vladaoci drugima treba da 
prepuste sprovođenje neprijatnih 
mera, a da na sebe preuzmu 

oživotvorenje samo prijatnih. 
Zaključio bih da vladalac treba da 
zaštićuje velikaše, a da ga ne omrzne 
narod. Neko će primetiti da život i 
smrt mnogih rimskih careva dokazu- 
je suprotno, jer među njima ima i 
onih velikog duha, koji su uzorno 
živeli, a gubili su carstvo, katkad i 
život u zaveri najbližih srodnika. 
Odgovarajući na primedbu, poz- 
abaviću se osobinama nekih careva, 
otkrivajući uzroke njihove propasti 
koji idu u prilog onome što sam 
naveo. Istovremeno ću razmotriti i 
sve značajne trenutke njihovog peri- 
oda. Dovoljno je da navedem sve one 
careve koji su vladali od Marka 
Filozofa do Maksimina. To su bili 
Mark, njegov sin Komod, Pertinaks, 
Julijan, Sever, Antonin, njegov sin 
Karakala, Makrin, Heliogabal, 
Aleksandar i Maksimin. Najpre 
moram primetiti da su se vladari u 
drugim državama samo borili sa 
častoljubljem velikaša i bezobzirnošću 
naroda, dok su rimski carevi 
savladivali još i treće teškoće: 
okturnosti i gramzivosti vojnika, što 

je bilo uzrok propasti mnogih, jer je 
teško istovremeno zadovoljiti i 
vojnike i narod. Narod voli mir, pa i 
miroljubive vladaoce, a vojnici vole 
vladaoca ratničkog duha, bezočnog, 
svirepog i gramzivog, zato da bi imali 
dvostruko veću platu i zadovoljili 
svoju lakomost i svirepost. Tako se 
dešavalo da uvek propadnu carevi 
koji svojom prirodom i svojom 
veštinom nisu mogli steći ugled, da 
bi i jedne i druge držali na uzdi. A 
kako je većina vladalaca, a naročito 
onih koji su od običnih građana 
dolazili na vladarski presto, znala 
kako je teško zadovoljiti obe strane, 
stavljala se na stranu vojnika, ne 
mareći mnogo što će time uvrediti 
narod. 

To im je bilo potrebno, jer kako 
vladaoce uvek poneko mrzi, oni 
moraju da se trude da ih ne mrzi 
većina. Ako im to ne uspe, moraju, 
kako god znaju, da se čuvaju mržnje 
moćnije strane. Stoga su se oni care- 
vi koji su nedavno izabrani, osećajući 
potrebu za velikim uslugama, radije 
se stavljali na stranu vojnika nego 


176 


naroda, što im je bilo od koristi ili 
štete, već prema tome koliki ugled su 
u njih stekli. Zato su Mark, Pertinaks 
i Aleksandar, pošto su skromno živeli, 
voleli pravdu i mrzeli nasilje, bili 
čovečni i blagi, svi izuzev Marka, loše 
završili. Marko je bio veoma cenjen 
za života i u smrti, pošto je došao na 
presto po nalsednom pravu pa zato 
nije zahvalan ni vojnicima ni narodu. 
Osim toga, imao je mnogo vrlina 
dostojnih poštovanja, umeo je da 
između vojske i naroda održava 
ravnotežu, tako da nikad nije bio 
omrznut ni prezren. No, Pertinaks, 
postavši car protiv volje vojnika 
naviklih na raspusan život pod 
Komodom, nisu mogli da žive čestito 
kako je to Pertinaks želeo, te su ga 
omrzli i prezreli, bio je star, zbog 
čega je već na početku svoje vla- 
davine propao. Ovde treba napomenu- 
ti da mržnju izazivaju dobra i rđava 
dela. Zato je vladalac koji želi da 
sačuva svoju državu primoran da ne 
bude dobar, jer kada je sloj koji ti je 
potreban, bilo narod, vojnici ili veli- 
kaši, pokvaren, da bi ga zadovoljio, 

moraš da se povinuješ njegovim 
ćudima i ne smeš da činiš dobra dela, 
jer ti to samo šteti. Ali, pređimo na 
Aleksandra, koji je bio sušta dobrota. 
Uz pohvale koje je zaslužio, treba 
dodati da za četrdeset godina koliko 
je bio vladar, niko nije pogubljen bez 
suđenja. 

Pa ipak, postoje smatran mekušcem i 
čovekom koji je dozvolio da njime 
upravlja majka, pa je zato bio i 
prezren, vojska se zaverila protiv 
njega, izvršila udar i smakla ga sa 
prestola. Naprotiv, ako razmotrimo 
osobine Komoda, Severa, Antonina, 
Karakale i Maksimina, videćemo da 
su veoma svirepi i veoma grabljivi. 
Da bi zadovoljili vojnike, činili su nar- 
odu svakovrsne nepravde i svi su, 
osim Severa, loše završili. Jer Sever, 
iako je ugnjetavao narod, mogao je 
da vlada srećno, zahvaljujući pri- 
jateljstvu sa vojnicima. Posedovao je 
izvanredne duhovne osobine, narod 
je bio zadivljen, a zadovoljni vojnici 
su ga poštovali i voleli. 

A pošto su njegova dela, za novog 
vladaoca bila velika i znatna, želim 

da ukratko izlozim kako je umeo 
dobro da podražava lisicu i lava, čije 
prirodne osobine, kako sam ranije 
rekao, vladaoc treba da poseduje. 
Kada se Sever uverio da je car 
julijan neodlučan, privoleo je vojsku 
koju je predvodio u llirik, da pođe s 
njim u Rim i osveti smrt Pertinaksa, 
koga su pretorijanci ubili. Pod tim 
izgovorom, ne pokazujući da mu je 
stalo do vlasti nad rimskom carevi- 
nom, krenuo je na Rim i stigao u 
Italiju pre no što se saznalo da je 
otišao. Čim je stigao u Rim, ubio je 
Julijana, a preplašeni senat ga je 
izabrao za cara. Posle toga, Sever je 
morao da savlada još dve prepreke 
da bi se dokopao celoga carstva. 
Jedna je u Aziji, gde se Niger, 
zapovednik azijske vojske proglasi 
carem, druga se nalazila na zapadu, 
gde je bio Albin, koji je takođe težio 
za carevinom. Uvidevši da je opasno 
da zauzme neprijateljski stav prema 
obojici, odluči da napadne Nigera i 
prevari Albina. Albinu je napisao da 
ga je senat izabrao za cara i želi s 
njim da podeli to dostojanstvo, pa 

mu je poslao titulu cezara i po odluci 
senata, uzeo ga za suvladara, u Sta 
je Albin poverovao. Medutim, poSto 
je Sever pobedio i ubio Nigera i 
umirio Istok, vratio se u Rim, poZalio 
se senatu da se Albin prema njemu 
pokazao nezahvalan, jer mu je pota- 
jno radio o glavi i mora da pođe u 
Galiju da ga kazni, što je učinio, 
oduzeo Albinu državu i život. Ako 
pomno razmotrimo Severova dela 
videćemo da je bio krvoločan kao lav 
i lukav kao lisica, narod ga se bojao i 
poštovao, a vojnici ga nisu mrzeli. 
Zato i nije čudno što je kao nov 
vladalac, mogao održati tako veliko 
carstvo. Uživao je ugled pred kojim 
se povlačila mržnja koju je narod 
mogao da gaji zbog njegove 
gramzivosti. Antonina, njegovog 
sina, takođe su krasile mnogobrojne 
osobine, narod mu se divio, a vojnici 
ga voleli. Bio je izdržljiv u svakom 
naporu, čovek vojničkog duha, neu- 
moran, nije voleo bogatu trpezu, nije 
se opuštao i zato ga je vojska volela. 
Ali bio je silno svirep i okrutan da je 
istrebio veći deo rimskog stanovništva 

i stanovništvo u Aleksandriji, svima 
omrznuo i ulivao strah u ljude iz 
svoje okoline, te ga je ubio jedan 
centurion među svojim vojnicima. 
Napominjemo, da atentate, koji su 
posledica izuzetne hrabrosti, vladalac 
ne moze izbeći, njihov je život u 
rukama onih koji se ne plaše da smrti 
pogledaju u oči. Ali kako su ovakva 
ubistva retka, vladalac ne treba 
mnogo da se plaši. On mora da se 
čuva da teško ne uvredi nekoga koji 
su u njegovoj službi ili nekoga iz 
svoje okoline, a koji je u državnoj 
službi. Upravo je bila Antoninova 
greška jer je u svojoj telesnoj gardi 
držao centuriona čijeg brata je sram- 
no ubio i kome je svakodnevno pre- 
tio, što ga je stajalo života. Komodi 
je bilo lako vladati carstvom na zado- 
voljstvo naroda i vojnika, pošto ga je 
dobio po naslednom pravu , bio je sin 
Markov pa je trebalo samo da ide 
njegovim stopama. Ali kako je bio 
svirep i surov, a hteo je da živi od 
pljačke, dao je svojim vojnicima 
široka ovlašćenja. Uostalom, zabo- 
ravljajući na visinu položaja, silazio 

je u arenu da se bori sa gladijatori- 
ma, a radio je i mnogo Sta drugo 
nedostojno carskog dostojanstva, 
tako da su ga vojnici prezreli. PoSto 
je s jedne strane bio omrznut, a s 
druge prezren, protiv njega je sko- 
vana zavera, te je ubijen. 

Ostaje nam da kažemo nekoliko 
reci i o Maksiminu. Bio je ratoboran, 
a kako je vojsci dozlogrdila 
Aleksandrova neodlučnost i slabost, 
o čemu sam ranije govorio, posle 
njegove smrti, izabrali su Maksimina 
za cara. 

Ali se nije mogao dugo održati na 
vlasti, narod ga je omrzao i prezreo 
iz dva razloga: prvo što je bio veoma 
niskog porekla, svi su govorili da je 
čuvao ovce u Trakiji, to je svima bilo 
poznato, drugo, važio je za svirepog 
čoveka, jerje pri stupanju na presto, 
odlagao dolazak u Rim, dok su u 
međuvremenu njegovi upravnici u 
Rimu i ćelom carstvu počinili mnogo- 
brojne zločine. Tako su ga prezirali 
zbog njegovog niskog porekla i 
mrzeli ga i plašili se zbog njegove 
svireposti. Tada se pobunila najpre 

Afrika, zatim senat i narod u Rimu, u 
čitavoj Italiji planula je pobuna protiv 
njega. Pobuni se pridružila i vojska, 
kojoj je dosadila njegova svirepost, 
videvši da ne moze da zauzme 
Akvileju i da su svi protiv njega, 
odlučila je da ga ubije. Neću da gov- 
orim ni O Heliogabalu, ni O Makrinu, 
hi O Julijanu koje je narod iz dubine 
duše preizirao i likvidirao. Ali, 
zaključujući ovaj razgovor, rekao bih 
da današnji vladaoci ne osećaju 
veliku potrebu da zadovolje vojnike, 
iako nikad nije loše prema njima 
imati obzira, to nije ništa strašno, 
pošto nijedan od vladalaca nema 
vojsku koja je istovremeno srasla sa 
vladavinom ili upravom u pojedinim 
oblastima, Takva je bila vojska 
Rimske Carevine, u kojoj je bilo 
važnije da se zadovolje vojnici nego 
narod, jer narod nema onu moć koju 
ima vojska. Danas se, naprotiv, svi 
vladaoci, osim Turčina i egipatskog 
sultana, više trude da zadovolje 
narod nego vojsku, jer je narod jači. 
Od ovoga izuzimam Turčina, pošto on 
stalno drži oko dvanaest hiljada 

pešaka i petnaest hiljada konjanika, 
od kojih zavisi bezbednost i snaga 
njegove države i, mora s njima da 
ostane u prijateljstvu. To je slučaj i 
sa egipatskim sultanom, pošto je 
ćela njegova država u rukama vojni- 
ka mora da s njima, bez obzira na 
narod, bude prijatelj. Treba imati na 
umu da se sultanova država razlikuje 
od svih drugih vladavina, a slična je 
Papskoj državi, koja se ne može naz- 
vati ni naslednom ni novom vladavi- 
nom. Kada vladalac umre, ne 
nasleđuju ga njegovi sinovi, već onaj 
koga su ovlašćeni velikodostojnici 
izabrali. Uredba je doneta u drevna 
vremena, pa se takva vladavina ne 
može nazvati novom, u njoj nema 
teškoća kakve susrećemo u novim 
državama. lako je vladalac nov, 
primljen je kao da je nasledni 
vladalac, posto je stari oblik 
društvenog uređenja. Ali vratimo se 
našem pitanju, ako razmotrimo ono 
što sam rekao, možemo uvideti da su 
pomenute careve upropastili mržnja i 
prezir. Saznaćemo zašto su jedni, 
postupali na jedan, drugi na drugi 

način, a ostali bili nesrećni. Bilo je 
nepotrebno i kobno za Pertinaksa i 
Aleksandra, kao nove vladaoce, da se 
ugledaju na Marka, koji je došao na 
presto po naslednom pravu. Isto tako 
bilo je opasno za Karakalu, Komoda i 
Maksimina što su se ugledali na 
Severa, nisu imali njegove osobine 
da bi mogli poći njegovim stopama. 
Dakle, vladalac koji je došao na vlast 
u jednoj državi, ne bi trebalo da se 
ugleda na Markov primer, nema 
potrebe da podražava Severove pos- 
tupke. Ali treba da se ugleda na 
Severove osobine koje su potrebne 
da bi se zasnovala država i Markove 
osobine koje su potrebne da se 
uveliča i očuva jedna čvrsto zasno- 
vana država. 

Poglavlje XX 

Da li su tvrđave 
iostalo što vladaoci podižu, 
korisni ili štetni 


Da bi bolje osigurali državu, neki 
vladari su razoružali svoje podanike, 
drugi su rascepkali pokorene zemlje, 
neki su protiv sebe izazvali nepri- 
jateljstva, drugi su nastojali da prido- 
biju one u koje su sumnjali u početku 
vladavine, neki su gradili tvrđave, 
drugi su ih razgrađivali i rušili. | 
mada se o svemu ovome ne može 
reći ništa određeno, već se mora 
podrobnije rahzmotriti pitanje država 
i na osnovu toga doneti sud, ipak ću 
o tome govoriti uopšteno, koliko sam 
predmet dopušta. Nikad se nije desi- 

lo da novi vladalac obezoruža svoje 
podanike, naprotiv, kad ih je našao 
obezoružane, uvek ih je naoružao. 
Jer kad se oružuju, to je tvoje oružje, 
pa sumnjivi postaju pouzdani, koji su 
pouzdani, takvi ostaju, a podanici 
postaju pristalice. Ali, kako se svi 
podanici ne mogu naoružati, ako si 
pridobio one koje naoružaš, siguran 
si u druge. Ta razlika u postupku koju 
oni zapažaju, obavezuje prve da se 
prema tebi osećaju obavezni. Drugi 
te opravdavaju, zaključujući da su 
oni povlašćeni, jer su izloženi većim 
opasnostima i većoj dužnosti. Ali, 
kada ih obezoružaš, počinješ da ih 
vređaš, pokazuješ da u njih nemaš 
poverenja, smatraš ih kukavicama i 
prevrtljivcima, i sve postaje izvor nji- 
hove mržnje prema tebi. A kako ti ne 
možeš da budeš bez oružja, moraš 
da se obratiš najamničkoj vojsci, o 
čijim sam osobinama govorio. Kad bi 
ova vojska bila dobra, nikad ne bi 
bila dovoljno dobra da te odbrani od 
moćnih neprijatelja i sumnjivih 
podanika. Zato je novi vladalac, kako 
sam već rekao, u novoj državi, orga- 

nizovao vojsku: istorija je prepuna 
takvih primera. Ali kada vladalac 
zadobije novu državu koju pripaja 
staroj, tada treba obezoružati nove 
podanike, osim onih koji su, prilikom 
osvajanja, bili na tvojoj strani. Pa i 
njih, s vremenom, treba oslabiti i 
omekšati i tako urediti da se sva 
vojska tvoje države sastoji od tvojih 
nekadašnjih vojnika kojima si bio 
okružen u tvojoj nekadašnjoj državi. 

Naši stari, a posebno oni koje su 
smatrali mudrima, govorili su da 
Pistoju treba čuvati strankama, a 
Pizu tvrđavama. 

Oni su podsticali stranačke borbe u 
pokorenim pokrajinama da bi ih lakše 
očuvali. Ovo je moralo biti dobro u 
vreme ravnoteže sila u Italiji. Ali ne 
smatram da se primena ovog sistema 
danas mogla održati, ne verujem da 
podražavanje stranačkih borbi može 
biti dobro. Naprotiv, kad se bliži 
neprijatelj, raspre u gradu treba da 
prestanu, jer slabija strana uvek pri- 
lazi stranoj sili, a ona druga ne može 
da pruži otpor. 

Mlečani, podstaknuti ovim razlozi- 
ma, podbunjivali su stranke gvelfa i 
gibelina u gradovima pod njihovom 
upravom, ali nikad nisu dozvolili da 
se zakrve, produbljivali su među 
njima razdore da njihovi podanici, 
zaokupljeni ovim razmiricama, ne bi 
imali vremena da se protiv njih uje- 
dine. To se, kako smo videli, kasnije 
okrenulo protiv njih, jer čim su 
Mlečani poraženi kod Vaile, jedan deo 
tih stranaka se osmelio i preuzeo im 
je ćelu državu. Ta sredstva, vre- 
menom vladaoca oslabe, zato se u 
državi takve stranke guše, one mogu 
biti korisne u mirno doba, jer se 
pomoću njih podanici lakše drže u 
pokornosti, ali kada dođe do rata, 
odmah uvidimo koliko su opasne. 
Vladaoci, nesumnjivo, dostižu svoj 
najveći domet kad savladaju ljude i 
teškoće koje im pružaju otpor. | zato 
sudbina, pogotovo kada je naklonje- 
na novom vladaocu, a želi da ga 
uveliča (njemu je ugled potrebniji 
nego naslednom vladaocu), na život- 
ni put navodi mnogobrojne nepri- 
jatelje, neminovno dovodi do trvenja 

s njima i pruža priliku da ih pobedi i 
posluži tim pobedama kao stepenica- 
ma kojima će se popeti visoko. Zato 
mnogi smatraju da mudar vladalac 
treba, kad mu se pruži prilika, da 
lukavo usmeri mržnju neprijatelja 
protiv sebe, kada ga uništi, uzvisi 
sebe. Vladaoci, a naročito novi, vre- 
menom dođu do saznanja da su im 
privrženiji i korisniji ljudi koji su im u 
početku vladavine izgledali sumnjivi, 
a ne onih koji su verni i dostojni nji- 
hovog poverenja. Pandolfo Petruči, 
tiranin u Sijeni, u državnim poslovi- 
ma radije je birao ljude koji su mu 
izgledali nepouzdani nego one druge. 
Kako se sve menja prema prilikama, 
O tome ne možemo govoriti 
uopšteno. Reći ću samo vladalac 
može veoma lako da zadobije ljude 
koji su mu u početku bili neprijatelji, 
jer su takvi po prirodi da osećaju 
potrebu za potporom da bi se održali. 
Oni će biti prinuđeni da mu verno 
služe, jer će osetiti potrebu da svojim 
delima isprave nepovoljno mišljenje 
O njima. Tako će vladalac od njih 
imati više koristi nego od onih koji, 


193 


stvari, zanemaruju njegove obaveze. 
Pošto predmet naše rasprave zahte- 
va, neću propustiti da podsetim 
vladaoca koji je zadobio novu državu 
blagodareći nekim domorocima, da 
dobro razmisle o razlozima koji su ih 
naveli da se stave na njegovu stranu. 
Ako to nije posledica prirodne 
naklonosti prema njemu, vec 
nezadovoljstvo prethodnim stanjem, 
veoma teško će sačuvati njihovo pri- 
jateljstvo, jer će biti nemoguće da ih 
zadovolji. Ako se vladalac dobro 
zamisli nad primerima iz drevne 
prošlosti i iz naših dana, otkriće 
uzroke svemu ovome i videće da je 
mnogo lakše osvojiti prijateljstvo 
onih koji se nisu protivili ranijoj vla- 
davini, a koji su bili njegovi nepri- 
jatelji, nego onih koji su njome bili 
zadovoljni, prišli prijateljski i pomogli 
mu da osvoji državu. Vladaoci obično 
podižu tvrđave da bi se zaštitili od 
onih koji kuju zavere i da bi im 
preprečili put, a u tim utvrđenjima 
nalaze i sklonište pred iznenadnim 
napadom. Smatram da je taj način 

odbrane dostojan pohvale, jer su mu 
vladari pribegavali još u drevna vre- 
mena. Pa ipak, u naše vreme, Nikolo 
Viteli je srušio dve tvrđave u gradu 
Cita di Kastelo da bi sačuvao tu 
oblast. Gvido Ubaldo, vojvoda od 
Urbina, na povratku u svoju državu iz 
koje ga je Cezare Bordžija izgnao, 
porušio je sve tvrđave u toj oblasti, 
uveren da će bez njih mnogo teže 
ponovo izgubiti vlast. Kada su se 
Bentivolji vratili u Bolonju, postupili 
su isto tako. Tvrđave su korisne ili 
nisu, prema prilikama, ako ti u jednoj 
prilici dobro dođu, u drugoj ti samo 
smetaju. Zaključak je sledeći: 
Vladalac koji se više boji svog naroda 
nego stranaca - treba da podiže 
tvrđave, ali onaj koji se više boji 
stranaca nego svojih podanika, može 
biti i bez njih. Zamak koji je 
Frančesko Sforca podigao u Milanu, 
zadao je kući Sforca više nevolje 
nego ma kakvi neredi unutar zemlje. 
Najbolja tvrđava je, naklonost naro- 
da, jer ako te narod mrzi, najjača 
tvrđava te neće zaštiti. Kad se narod 
digne na oružje, stranci će mu 

spremno pružiti pomoć. U naše 
vreme, tvrđave vladaocima nisu bile 
od naročite koristi, osim grofici od 
Forlija, posle smrti grofa Đirolama, 
njenog supruga, jer se zatvorila u 
tvrđavu pred srdZbom naroda, 
sačekala pomoć iz Milana i povratila 
vlast u zemlji, takve su bile okolnos- 
ti, narodu nisu mogli pomoći stranci. 
Kasnije, tvrđava joj nije bila od 
pomoći kada ju je napao Ćezare 
Bordžija i kada se narod, neprijateljs- 
ki raspoložen prema njoj, priključio 
strancima. Stoga, tada i pre toga, 
bilo je bolje da je na svojoj strani 
imala podršku naroda nego tvrđave. 
Kad dobro razmislim, pohvalicu 
onoga ko bude podizao tvrđave kao i 
onoga ko ih ne bude podizao, ali ću 
prekoreti svakoga ko bude, uzdajući 
se u tvrđave, potcenjivao snagu nar- 
odne mržnje. 

Poglavlje XXI 


Kako treba da se ponaša vladalac 
da bi bio poštovan 


Ništa ne može toliko podići ugled 
vladaocu kao veliki poduhvati | 
izuzetne duhovne osobine. U 
današnje vreme, imamo Ferdinanda 
od Aragona, sadašnjeg španskog 
kralja. On se može nazvati govoto 
novim vladaocem, jer je od malog 
kralja, po ugledu i slavnim delima, 
postao prvi kralj hrišćanskog sveta. 
Ako budete posmatrali njegove 
poduhvate, videćete da su uvek bili 
veliki, a neki čak i izuzetni. U početku 
vladavine, napao je Granadu i taj 
poduhvat je bio temelj njegove 
veličine. On je rat počeo bez opreza, 

svestan da ga u tome niko neće 
sprečiti. Time je zaokupio duhove 
kastiljskih plemića, koji misleći na 
njega, nisu mislili na revoluciju, Na 
taj način zadobio je ugled, a nad 
njima vlast, čega oni gotovo nisu bili 
svesni. Mogao je da izdržava vojsku 
crkvenim i narodnim novcem i da u 
dugom ratu, postavi temelje svojim 
oružanim snagama koje su mu kasni- 
je donele slavu. Osim toga, da bi 
mogao da preduzme i veće zahvate, 
pod izgovorom da štiti veru, bio je 
svirep pa je proterao Marane iz svoje 
države, opljačkavši ih. Neobičnijeg i 
ređeg primera od ovoga zaista nema. 
Pod istim izgovorom, napao je Afriku, 
zatim Italiju i, najzad, Francusku, 
razmišljajući o velikim planovima. 
Njegovi podanici uvek su bili u stan- 
ju iščekivanja, divili mu se i 
neprestano mislili hoće li uspeti u 
poduhvatu. A njegovi poduhvati su 
se nizali jedan za drugim da ljudima 
nikad nije ostavljao vremena da 
mogu u miru da rovare protiv njega. 
Takođe je veoma korisno za vladaoca 
da daje retke primere dobre 

unutrašnje uprave, slično onim koji 
se odnose na gospodina Bernaboa iz 
Milana. Kada se desi da neko učini 
nešto izuzetno u građanskom životu, 
bilo u dobrom ili rdavom smislu, 
treba naći načina da se nagradi ili 
kazni, kao i da se 0 tome dugo gov- 
ori. Naročito vladalac treba da nasto- 
ji da iziđe na glas kao uzvišen čovek, 
sjajan u svemu što preduzima. On 
pobuđuje poštovanje kad je prijatelj i 
neprijatelj u pravom smislu reci, kad 
se bespoštedno zalaže za jednog 
čoveka, a protiv drugog. Ovakav stav 
je uvek bolji nego nemešanje. Kad se 
tvoji moćni susedi sukobe, uvek se 
desi jedno: ili se moraš bojati pobed- 
nika, ili se ne moraš bojati. U oba 
slučaja, ako se ne izjasniš, bićeš 
žrtva onog ko dobija, na zadovoljstvo 
onoga ko gubi. Na tvojoj strani neće 
biti pravda, nećeš imati čime da se 
braniš, niti da negde skloniš glavu. 
Pobednik ne želi da ima sumnjive pri- 
jatelje na koje ne može da računa u 
nesreći, a ko gubi, neće da čuje jer 
nisi hteo da mu s oružjem u ruci 
pomogneš i podeliš njegovu sudbinu. 

Antioh je došao u Grčku na poziv 
Etolaca da iz nje istera Rimljane. On 
posla Ahejcima, koji su bili prijatelji 
Rimljana, poslanike da ih zamole da 
ostanu neutralni. S druge strane, 
Rimljani su ih nagovarali da se sa 
oružjem stave na njihovu stranu. 
Ovo se raspravljalo u savetodavnoj 
skupštini Ahajaca, u kojoj ih je 
Antiohov poslanik nagovarao da 
ostanu neutralni. Na to je rimski 
poslanik odgovorio: Quod autem isti 
dicunt non unterponendi vos bello, 
nihil magis allenum rebus vestris est; 
sine gratia, sine dignitate praemium 
victoris eritis.<$F Ukoliko vam kažu 
da ne treba da stupate u rat, nema 
za vas ništa gore; bez milosti i bez 
dostojanstva postaćete plen pobed- 
nika.> 

I uvek će se desiti da se onaj ko ti 
nije prijatelj tražiti da se ne mešaš, a 
drugi će tražiti da se umešaš sa 
oružjem u ruci. Neodlučni vladaoci 
ostaju neutralni da bi se izvukli iz 
sadašnje neprilike, i najčešće 
propadaju. Ali kada otvoreno pris- 
taneš uz jednu stranu, ako taj s kim 

¿e udružiš pobedi, on ti je obavezan, 
voli te, ma koliko bio moćan, iako si 
mu se predao na milost i nemilost, 
jer ljudi nikad nisu tako nepošteni da 
bi te potlačili tolikom neblagorod- 
nošću. Uostalom, pobede nikad nisu 
tako potpune da pobedilac više ne 
oseća potrebu da ima obzira, 
naročito da ne zaboravi na pravdu. 
Ako onaj na čijoj si strani, izgubi 
bitku, on te prima, pomaže ti prema 
svojim mogućnostima, ti postaješ 
sudeonik njegove sreće koja se može 
povratiti. U drugom slučaju, kada su 
oni koji se zajedno bore takvi da 
nema potrebe da se bojiš pobednika, 
biće pametnije da se opredeliš. Ti 
radiš na propasti suseda s onim koji 
bi trebalo da ga spase, a pobedivši 
njega ostaje tebi na milost i nemilost, 
a nemoguće je da ne pobedi kad ga 
ti pomažeš. Napominjem da vladalac 
nikad ne treba da se udruži sa jačim 
od sebe, ako želi da napadne dru- 
goga, osim kad ga nevolja natera, 
kao što sam rekao. Jer ako pobedi 
on, prepušten si mu na milost i 
nemilost, a vladaoci koiko god mogu, 

to uvek treba da izbegavaju. Mlečani 
su se, iako ih niko nije primorao 
udružili sa Francuskom protiv milan- 
skog vojvode, zato su i propali. 
Međutim, kada se udruživanje ne 
može izbeći, što se = desilo 
Firentincima, kad su papa i Spanija 
vojskom krenuli na Lombardiju, 
vladalac treba da pristane, kao što 
sam dokazao. 

Neka jedna država misli da može 
da se opredeli sigurno, naprotiv treba 
uvek imati na umu da je svaka odlu- 
ka sumnjiva. Prirodni zakon je da 
izbegavajući jednu nezgodu, 
upadamo u drugu, a mudar poznaje 
osobine tih nezgoda i onda se opre- 
deljuje za najmanju. Vladalac treba 
da voli ljude i da nagrađuje one koji 
se ističu u bilo kojoj delatnosti. On 
treba da bodri svoje podanike kako bi 
se spokojno bavili poslovima, u 
trgovini, poljoprivredi ili u nekoj dru- 
goj oblasti ljudske delatnosti, tako da 
se ratar ne boji da obradi imanje, 
bojeći se da će mu oduzeti, a trgov- 
ac da otvori radnju, bojeći se 
preteranih nameta. Naprotiv, 

vladalac treba da ustanovi nagradu 
a ljude koji se bave ovim zanimanji- 
ma i za sve koji žele da obogate nje- 
gov grad i njegovu državu. Najzad, 
on mora u neko doba godine da 
priredi narodne svečanosti i pred- 
stave za svoje podanike. A kako je 
svaki grad podeljen na esnafe | 
staleže, mora 0 njima da vodi 
računa, da povremeno prisustvuje 
njihovim sastancima, da se pokaže 
milostiv i plemenit, držeći do sebe, 
svestan svog dostojanstvenog položaja u 
svakoj prilici. 

Poglavlje XXII 

O vladaočevim ministrima 


Izbor ministara dobrih ili rdavih 
zavisi da li je vladalac prilikom biran- 
ja bio dovoljno oprezan, veoma je 
značajan posao. Ljudi koji okružuju 
vladaoca ogledalo su njegovog duha i 
razboritosti. Kad su sposobni i verni, 
možemo i njega smatrati mudrim, 
umeo je da oceni njihovu sposobnost 
i zadobije njihovo poverenje, ali kada 
to nisu, o njemu je nepovoljan sud, 
jer je rđav izbor najveća greška. Oni 
koji su poznavali Antonija de 
Venarfo, ministra Pandolfa Petručija, 
gospodara Sijene, znali su da je 
Pandolfo veoma mudar kad je 
izabrao takvog ministra. Postoje tri 

vrste umnih sposobnosti ljudi koji su 
ibdareni prvom vrstom - shvataju 
sami po sebi, koji su obdareni dru- 
gom vrstom, razumeju ono što im 
drugi objasne i, najzad, trećom, ne 
razumeju ni sebe ni druge. Prva 
sposobnost je sjajna, druga dobra, 
treća nekorisna. 

Prema tome, ako Pandolfo nije bio 
u prvoj grupi, bio je u drugoj, jer 
uvek kad vladalac ima toliko razuma 
da raspozna šta je dobro, a šta rđavo 
od onoga što neko čini ili govori, 
mada sam nije nadaren da izmisli, on 
poznaje dobra i rđava dela svog min- 
istra, odobrava dobra, ispravlja rđava 
i ministar se ne može nadati da će 
biti prevaren, ostaje čovek na svome 
mestu, ali postoji pouzdan način na 
koji se dobro može upoznati ministar. 
Kad primetiš da ministar više misli na 
sebe nego na tebe i u svemu što radi, 
traži samo korist za sebe, on nikad 
neće biti dobar saradnik i nećeš se 
moći na njega osloniti. Onaj koji 
obavlja državne poslove, nikad ne 
treba da misli na sebe, već uvek na 
vladaoca, da mu nikad ne pominje 

ono što nije u vezi s njegovom 
državom. Ali vladalac, sa svoje 
strane, da bi ostao u dobrim odnosi- 
ma sa svojim ministrom, treba da 
misli na njega: treba da ga obasipa 
počastima, da ga nagrađuje, da ga 
obavezuje dodeljujući mu odlikovan- 
ja i činove, tako da u obilju časti i 
bogatstva ne poželi da ih ima više i 
da shvati da bez vladaoca ne može 
opstati na tom položaju. Ako vladao- 
ci i ministri budu ovako postupali, 
mogu da se uzdaju jedan u drugog, 
ako rade drukčije, biće na štetu i 
jednog i drugog. 

Poglavlje XXIII 


Kako se treba kloniti laskavaca 


Neću zaboraviti jednu važnu temu 
i jednu zabludu koje se vladaoci 
teško oslobađaju ako nisu veoma 
mudri ili ako nisu izabrali saradnike. 
Zelim da govorim o laskavcima koji 
su dvorovi puni, jer ljudi su samolju- 
bivi i lako ih je prevariti, teško mogu 
da se odbrane od ove kuge, a kada 
hoće da se nje oslobode, izlažu se 
opasnosti da budu prezreni. Najbolji 
način da se oslobodiš laskavaca je da 
uveriš ljude da te ne mogu uvrediti 
ako ti govore istinu. Ali kada dozvoliš 
svakom da ti govori istinu, pada ti 
ugled. Stoga, mudar vladalac treba 
da izabere zlatnu sredinu, birajuci 

mudre ljude koji će mu moći reći 
istinu, i to o onome što ih on pita ne 
mešajući se u ostalo. No treba da ih 
pita o svemu, da sasluša njihovo 
mišljenje, a zatim da sam o svemu 
razmisli. Prema savetnicima treba da 
zauzme stav da svako od njih ima 
poverenje da će mu biti draži ukoliko 
bude iskreniji. Osim njih, vladalac ne 
srne slušati nikog drugog, već se 
čvrsto držati svojih odluka. Ko 
drukčije postupa, propada zbog 
laskavaca ili svakog časa menja stav 
zbog različitih mišljenja koje sluša, a 
time ruši svoj ugled. Povodom toga 
hteo bih da navedem jedan slučaj 
koji se nedavno desio. Pop Luka je 
jednog dana rekao o njegovom 
veličanstvu Maksimilijanu, svom 
gospodaru - vladaocu, da ne prima 
po sopstvenom nahođenju, zato što 
postupa suprotno od onoga što sam 
ranije rekao. Car je tajanstven 
čovek, nikome ne govori šta smišlja 
niti od bilo koga traži savet. 
Međutim, njegovi planovi u trenutku 
kad počne da ih sprovodi u delo, 

postaju javni i svima dostupni, 
izloženi kritici okoline, on od njih 
odustaje. Zato se dešava da danas 
poništava ono što je juče stvorio, pa 
se nikad ne zna šta hoće i šta 
namereva, niti se čovek može osloni- 
ti na njegove odluke. Prema tome, 
vladalac treba da se savetuje sa 
svima, ali kad sam hoće, a ne kad 
drugi hoće i treba da odvrati svakoga 
od namere da ga savetuje kad on od 
njega ne traži. 

Vladalac treba mnogo da pita, da 
strpljivo sluša iskrena mišljenja, a da 
je netrpeljiv prema onima koji izbe- 
gavaju da mu kažu istinu. Nesporno 
su u zabludi oni koji veruju da neki 
vladalac nije mudar svojom zaslu- 
gom, kao što o njemu vlada mišljen- 
je, već zato što ima dobre savetnike. 
Opšte je i nepogrešivo pravilo da 
vladaocu koji nije mudar, ne pomaže 
dobar savet, osim ako dozvoli da ga 
vodi samo jedan čovek, koji je 
veoma mudar. U tom slučaju mogao 
bi biti dobro usmeravan, ali kratko- 
trajno, jer bi mu taj savetodavac 
ubrzo oduzeo državu. Ali ako prima 

savete sa raznih strana, vladalac koji 
nije mudar, u najezdi raznoraznih 
mišljenja neće biti kadar da valjano 
odlučuje. Savetodavci će misliti 
samo na sebe, a on to neće otkriti, 
niti će moći da ispravi. A ljudi su 
uglavnom rđavi, ako ih nužda ne nat- 
era da budu dobri, ni vladalac ne 
moze da ima na raspolaganju 
drukčije sa radnike. 

Stoga zaključujem: dobri saveti su 
samo odgovor na mudrost vladaoca, 
a da mudrost vladaoca nije posledica 
dobrih saveta. 


Poglavlje XXIV 

Zbog čega su italijanski vladaoci 
izgubili svoje države 


Ako se novi vladalac bude mudro 
pridržavao pravila o kojima smo gov- 
orili, ostaviće utisak kao da je stari, a 
pored utiska, njegov položaj biće jači 
i sigurniji negoli da je nasledni 
vladalac. Ljudi više veruju u ono što 
se dešava sada nego u ono što će se 
desiti u budućnosti i ako im je dobro, 
u tome uživaju, a drugo ih ne zani- 
ma; čak ustaju u njegovu odbranu 
ako se vladalac ne ogresi o sebe i 
druge. | tako vladalac zaslužuje 
dvostruku slavu: što je udario temelj 
novoj vladavini i što je učvrstio i 
ojačao dobrim zakonima, dobrom 

vojskom i dobrim primerima, kao Sto 
će biti izložen dvostrukom ruglu onaj 
koji je, iako je rođen kao vladalac, 
izgubio državu zbog svoje nerazbori- 
tosti. Ako razmotrimo dela napuljskog 
kralja, milanskog vojvode i drugih 
koji su izgubili državu u naše vreme, 
otkrićemo da su imali jednu zajed- 
ničku manu koja se odnosi na vojsku, 
kako sam to opširno govorio | 
pokazao. Uostalom, videćemo da su 
mnogi izazvali protiv sebe marZnju 
naroda jer dok su ih podanici voleli, 
nisu umeli da se obezbede od veli- 
kaša, jer treba imati takve mane da 
bi se izgubila država tako jaka da bi 
mogla izvesti vojsku u borbu. Filip 
Makedonski, ne otac Aleksandra 
Velikog, već onaj koga je pobedio 
Titus Kvincijus, nije imao veliku 
državu, u poređenju sa Rimljanima i 
Grcima koji su ga napali. Pa ipak, što 
je bio ratnik i umeo da pridobije 
narod i da se obezbedi od velikaša, 
izdržao je dugogodišnje ratovanje 
protiv njih, iako je na kraju izgubio 
nekoliko gradova, ipak mu je ostala 
kraljevina. Prema tome, naši vladao- 

ci neka se ne žale na sudbinu što su 
izgubili svoje države pošto su godina- 
ma bili na prestolu, već na svoju nes- 
posobnost. U miru nikad nisu pomišljali 
da se prilike mogu promeniti (ljudska 
je mana da se za vreme sreće ne 
pomišlja na oluju), a kad nesreća 
naiđe, umesto da joj se suprotstave, 
pomišljaju na bekstvo, nadajući se 
da će ih narod, kad im dosadi 
osionost pobedioca, pozvati da se 
vrate. Kad nema šta da očekuje, 
takva odluka je dobra, ali ne valja 
zbog nje propustiti druge mogućnosti. 
Nikad ne treba pasti, očekujući nadu 
da će te neko podići, to se nikada ne 
dešava. Ako se desi, nećeš se spasiti 
niti obezbediti, branio si se kukavički 
i odbrana nije zavisila od tebe. Dakle, 
nema bolje, sigurnije i trajnije 
odbrane od one koju si organizovao i 
koja zavisi od tvoje hrabrosti. 

Poglavlje XXV 


Koliko može sudbina 
u onom stoje ljudsko 
ikako joj se možemo odupreti 


Poznato mi je da su mnogi mislili i 
još misle da je sve na svetu u Božjim 
rukama i da zavisi od sudbine, da 
ljudi, svojom mudrošću, ne mogu da 
utiču na izmene, da tu nema leka. 
Prema tome, mogli bi pomisliti da se 
ne treba zanositi u želji da se ovlada 
životom, već da se jednostavno treba 
prepustiti sudbini i sačekati redosled 
događaja. 

Ovo mišljenje preovlađuje u naše 
vreme zbog velikih promena koje su 
se dogodile i koje se svakodnevno 
zbivaju, a koje su izvan svega što je 

nedostupno našem saznanju. Nekad, 
kad o tome razmišljam, sklon sam da 
takvo mišljenje i sam prihvatim. Pa 
ipak, pošto ne možemo osporiti pos- 
tojanje slobodne volje, mislim da 
treba prihvatiti da sudbina odlučuje o 
polovini naših dela, a ostalu polovinu 
ostavlja nama na raspolaganje. 
Sudbinu upoređujem sa nabujalom 
rekom koja, nadošavši, plavi ravnice, 
obara drveće i kuće, odnosi zemljište 
sa jedne strane i nanosi ga na drugu. 
Sve pred njom beži, svi uzmiču pred 
njenim besom, ne pokušavajući da se 
odupru. | možda je tako, kada se sve 
stiša, ljudi podižu bedeme i nasipe, 
pa drugi put, reka će morati da otiče 
kanalom i neće više biti tako neobuz- 
dana i opasna. Slično se dešava i sa 
sudbinom. Ona ispoljava silu i moć 
gde ne nailazi na smišljen otpor i bes 
sruči tamo gde nisu podignuti bede- 
mi i brane da je zadrže. Ako posma- 
trate Italiju, poprište promena koje 
je sama izazvala, videćete da je polje 
bez brana i bez bedema. Naprotiv, da 
je blagovremeno stavljena u stanje 
pripravnosti i da je branjena kao 

Nemačka, Španija i Francuska, 
najezda osvajačke vojske ne bi 
dovela do tolikih promena ili ih ne bi ni 
bilo. Uopšteno, dovoljno sam rekao 0 
otporu koji treba dati sudbini. 
Medutim, ako predem na pojedinosti, 
moram se upitati kako da jedan 
vladalac, koji danas napreduje, sutra 
propada, a nije promenio narav i 
ponašanje? To se, mislim, dešava 
najpre iz razloga O kojima sam ranije 
nadugo raspravljao, tj. onaj vladalac 
koji se prepusti sudbini, čim se prilike 
promene, mora da propadne. Takođe 
mislim, da je srećan onaj koji se 
upravlja prema okolnostima, a da je 
nesrećan onaj koji se ne prilagodi vre- 
menu. Ljudi, da bi stigli do postavl- 
jenog cilja, do slave i bogatstva, kreću 
raznim putevima: jedni oprezno, drugi 
naglo, jedni snagom, drugi veštinom, 
jedni strpljivo, drugi sasvim suprotno, 
a svako može postići šta želi, služeći 
se različitim sredstvima. Međutim, 
dešava se da dva čoveka koja su 
odabrala isti put, jedan dolazi do cilja, 
drugi ne, dok druga dvojica podjed- 
nako uspevaju iako koriste različita 

sredstva, bolje rečeno, jedan postupa 
obazrivo, a drugi nabusito. 

To se dešava zato što jedan svoje 
postupke usaglašava duhu vremena, 
drugi to ne čini. Otuda proizilazi ono 
o čemu sam govorio: dvojica koja 
postupaju različito, postižu isti rezul- 
tat, kao i da druga dvojica koji na isti 
način idu prema cilju, jedan uspeva, 
a drugi ne. Od ovoga zavisi dobro ili 
zlo, jer ako je neko strpljiv i smotren, 
vreme i okolnosti razvijaju ga da 
dobro vlada, a sreća mu je naklonje- 
na. Ali ako se vreme i okolnosti 
promene, on će propasti, jer nije 
izmenio postupke. A teško je naći 
tako mudrog čoveka koji bi svoje 
postupke uvek mogao da uskladi s 
vremenom, možda što ne ume da se 
odupre svojim sklonostima ili što ne 
može da napusti put, na kome je 
napredovao. Zato što strpljiv čovek 
ne ume da bude osoran, kad takav 
treba da bude, što ga na kraju 
upropasti, a i kad bi promenio svoju 
prirodu, prema vremenu i prilikama, 
ne bi mogao promeniti sudbinu. Papa 
Julije Il je svim svojim poduhvatima 

pristupao naprasito, a vreme i okol- 
nosti su mu toliko išli naruku da ih je 
uvek okončao sa uspehom. 
Pogledajte njegov poduhvat koji je 
bio usmeren protiv Bolonje još za 
života Dovanija Bentivolje. Mlečani 
nikako time nisu bili zadovoljni, a ni 
španski kralj, jer je on O pohodu 
vodio pregovore sa Francuskom. Pa 
ipak, papa je onako surov i naprasit 
kakvim ga je Bog dao, lično krenuo 
na taj pohod. Ovaj postupak je 
otreznio Spaniju i Mlečane, koji posle 
toga nisu se usporitivli, prvo iz stra- 
ha, drugo želeći da ponovo dobiju 
ćelu Napuljsku Kraljevinu. Francuski 
kralj je hteo da se pomiri sa papom i 
da uništi Mlečane, nije se usudio da 
mu uskrati pomoć, plašeći se da ga 
ne uvredi. Tako je Julije ovim naglim 
poduhvatom učinio ono što nijedan 
papa, ma koliko bio oprezan, ne bi 
postigao. Jer da je, pre nego što je 
krenuo iz Rima, čekao da prečisti sve 
odluke i izvrši sve nužne pripreme, 
kao što bi svaki drugi papa učinio, ne 
bi nikada uspeo; jer bi francuski kralj 
našao bezbroj izgovora, a drugi bi 

našli načina da ga zaplaše. Neću gov- 
oriti o drugim njegovim poduhvatima 
koji su bili slični ovome i svi se dobro 
završili. Nije dugo živeo i nije imao 
prilike da upozna gorčinu neuspeha, 
a da je nastupilo doba kad je trebalo 
delovati oprezno, propao bi, jer nikad 
nije menjao stavove samo njemu 
svojstvene i urođene. Odavde treba 
izvesti zaključak: ljudi su srećni sve 
dok se njihovi postupci podudaraju 
sa sudbinom, ali su nesrećni ako se 
ta podudarnost naruši i služe istim 
sredstvima. Stoga mislim da je bolje 
biti naprasit nego smotren, jer je 
sudbina žena i ko hoće njome da 
ovlada, treba da je bije i kroti. Uvek 
je pre savladaju osorni, nego oni koji 
postupaju hladno. Takođe, opet zbog 
svoje ženske prirode, sudbina je pri- 
jateljica mladića, jer oni su tako 
bezobzirni i umeju da drsko zapovedaju. 

Poglavlje XXVI 

Vapaj da se Italija probudi 
ioslobodi tuđina 


Uzimajući, dakle, u obzir sve što 
smo razmotrili i razmišljajući da li su 
današnje okolnosti u Italiji povoljne 
da se pojavi kakav novi vladalac da 
ima mogućnosti kao mudar i hrabar 
čovek zavede novi oblik vladavine, 
da donese sebi čast, a blagodet 
celom narodu. Dolazim do zaključka 
da mnoge stvari idu u prilog 
pokušaja novoga vladara i ne znam 
hoće ikad za to doći povoljniji trenu- 
tak. Ako je, kako sam već rekao, bilo 
potrebno da narod Izrailjev živi u 
ropstvu u Egiptu, kako bi proverili 
Mojsijeve sposobnosti, da Persijanci 

budu pod ropstvom Medana, kako bi 
ocenili Kirovu veličinu i genijalnost, i 
da Atinjani budu rastureni, kako bi se 
uočila Tezejeva hrabrost, onda treba, 
da bi se poznala sposobnost kakvog 
Italijana, da Italija upadne u veliku 
bedu da je u većem ropstvu nego što 
je bio narod izrailjski, da je više 
potlačena od Persijanaca, razbijenija 
od Atinjana - da je bez vođe i bez 
zakona, upropašćena, opljačkana, 
mrcvarena i pregažena i da doživi 
sine nedaće. lako smo dosad 
primetili zračak duha u nekom pojed- 
incu da bi se ponadali da ga Bog šalje 
da nas oslobodi, kasnije se videlo da 
ga sudbina izneveri u trenutku kad se 
najviše razmahne. | tako Italija, na 
izdisaju, očekuje nekoga ko će joj 
zalečiti rane, ko će stati na put 
pljačkanju Lombardije, nametima u 
Napuljskoj Kraljevini i Toskani, i ko će 
izlečiti sve njene, već odavno zagno- 
jene rane. Pogledajte kako moli Boga 
da joj pošalje nekoga ko će je oslo- 
boditi ugnjetavanja i bezočnosti 
tuđina! Pogledajte kako je spremna i 
rešena da pođe za jednom zastavom, 

samo kad bi se našao neko da 
ponese zastavu. Očigledno da Italija 
polaže sve nade u vašu slavnu kuću, 
koja se može staviti na čelo njenog 
izbavljenja, kuću koja se po sreći i 
hrabrosti toliko izdigla da su je Bog i 
Crkva kojom vlada, potpomogli. Neće 
vam biti teško ako se setite postupa- 
ka i života ljudi koje sam pominjao. 
Ma koliko oni bili retki i neobični, ipak 
su bili ljudi, i niko od njih nije imao 
ovakvu priliku kao sada njihovi 
poduhvati nisu bili ni ispravniji ni 
lakši od vašeg niti im je Proviđenje 
bilo više naklonjeno nego vama. cela 
je istina: lustum enim est bellum 
quibis necessarium, et pia arma ubi 
nulla nisi in armis spes est <$F 
Pravedan je onaj rat koji je neopho- 
dan, a sveto je ono oružje u koje se 
još jedino nadaš (lat.)>. Danas pos- 
toje svi uslovi, a gde uslovi postoje, 
ne može biti velike teškoće, ako se 
ugledate na ličnosti koje sam naveo 
kao primer. 


Osim toga, sreću se i neobična, 
Bogom dana znamenja: more se 
otvorilo, jedan oblak je pokazao put, 

voda je potekla iz kamena, pala je 
mana: sve ide u prilog Vašoj veličini. 
Na Vama je da učinite ostalo. 

Bog neće da sve učini, da nas ne bi 
lišio slobodne volje, a i dela slave 
koja nama pripada. Neka Vas ne čudi 
što nijedan od pomenutih Italijana 
nije mogao učiniti ono što se očekuje 
da učini vaša slavna kuća i što, posle 
tolikih prevrata i ratova izgleda da je 
vojnička vrlina ugušena. Ovo dolazi 
otuda što stara vojna organizacija 
nije bila dobra, a niko nije umeo da 
nađe novu. Novom vladaru najviše 
služe na čast novi zakoni i nove ure- 
dbe koje je sam propisao. Kada su 
dobro zasnovani i u sebi imaju 
veličine, osnivaču donose slavu i 
poštovanje, a u Italiji ima mogućnosti 
da se uvede svaki oblik vladavine. 
Vrednost pojedinca, sudova organiz- 
ma, bila bi velika kada bi ih imale 
starešine, tj. glavu organizma. 
Najbolji dokaz su dvoboji i druge 
pojedinačne borbe u kojima Italijani 
prednjače snagom, veštinom, 
umešnošću i lukavstvom, a u vojsci 
nema ništa od toga. To dolazi od sla- 

bosti starešina, oni ne slušaju one 
koji se razumeju u svoj zanat. 
Svakome se čini da se u taj zanat 
razume, a još se nije pojavio niko 
koji bi se hrabrošću i srećom mogao 
toliko uzdići da bi prisilio druge da se 
povuku. Stoga u svim ratovima, 
vođenim poslednjih dvadeset godina, 
kada je vojska isključivo bila 
Italijanska, nikad se nije dobro 
pokazala. Dokaz su Taro, Aleksandrija, 
Kapua, Đenova, Vaila, Bolonja, 
Mestre. 

Ako, dakle, Vaša slavna porodica 
želi da krene stopama ovih vrsnih 
ljudi koji su oslobodili svoju zemlju, 
treba, pre svega, kao temelj svakog 
poduhvata, da okupi narodnu vojsku, 
pošto nema vernije, pouzdanije i 
bolje vojske od domaće. Pa iako je 
svaki vojnik posebno dobar, svi 
zajedno biće još bolji, kad vide da im 
je na čelu njihov vladalac, da ih ceni 
i s njima se lepo ophodi. Neophodno 
je, dakle, okupiti narodnu vojsku, 
koja bi bila kadra da se italijanskom 
hrabrošću odupre tuđinu. Mada se 
francuska i švajcarska pešadija sma- 

traju straSnim, ipak i jedna i druga 
imaju nedostataka, neka druga vojs- 
ka bi mogla, ne samo suprotstaviti 
već ih i pobediti. Spanci ne mogu da 
se bore protiv konjice, a Svajcarci se 
boje pešaka koji su kao i oni u borbi 
uporni. Videli smo, a iskustvo 
pokazuje da se Spanci ne mogu 
održati protiv francuske konjice, a da 
Svajcarce tuče španska pešadija. 

I mada iskustvo nije potpuno 
dokazalo poslednje tvrdnje, ipak smo 
videli jedan primer u bici kod Ravene, 
kada se španska pešadija sukobila sa 
Nemcima koji se drže istog reda kao 
Svajcarci. Spanci su, zahvaljujući 
hitrosti i malim šlemovima, srljali i 
izbegavali nemačka koplja i ranjavali 
ih bez opasnosti, dok se ovi nisu 
mogli braniti; i da Spance nije 
odbacila konjica, potukli bi ih do 
nogu. 

Može se, dakle, poznavajući nedostatke 
jedne i druge pešadije, formirati nova 
koja će se odupreti konjici a neće se 
bojati pešadije. To ne postižemo ras- 
poredom vojske, već izmenom orga- 
nizacije. To je nova organizacija 

pomoću koje novi vladalac postaje 
ugledan i uticajna ličnost. Ne treba, 
dakle, propustiti ovu priliku, kako bi 
Italija, posle tolikih dugotrajnih pat- 
nji, najzad ugledala svoga iskupitel- 
ja. Nemam reci da kažem sa koliko 
ljubavi, želje za osvetom, sa koliko 
nežnosti i suza bi bio primljen u svim 
oblastima koje su preživele najezdu 
tuđina. Koji gradovi bi mu zatvorili 
vrata i narodi otkazali poslušnost? 
Kakva bi mu se zavist usprotivila? 
Koji bi mu Italijan odrekao poštovan- 
je? Svima je dozlogrdilo tudinsko 
gospodstvo. Neka se, dakle, Vaša 
slavna porodica prihvati tog poduh- 
vata u nadi koja prati svaku bordu za 
pravdu tako da se naša domovina 
oplemeni pod Vašom zastavom i da 
se pod Vašim okriljem obistine oni 
Petrarkini stihovi: 


Vrlina protiv besa 

Uzeće oružje i bitka će biti kratka, 
Jer stara hrabrost 

U italskim srcima još nije umrla. 

NIKOLO MAKIJAVELI 
ZIVOT I DELO 


Nikolo Makijaveli je roden 1469. 
godine u Firenci u porodici gradskog 
notara, koja je kao i mnoge druge 
bila umešana u mračna zbivanja 
svoga grada i vremena. U to vreme 
mnogi italijanski gradovi su držali 
monopol u trgovini raznoraznom 
robom, te su tako stvoreni uslovi da 
veći deo stanovništva materijalno 
ojača i traži nove izazove i prohteve 
van granica. 


Mladi Nikolo prati sva društvena 
zbivanja iz oblasti egzaktnih nauka i 
kao napredan i obrazovan čovek u 
vrtlogu političkih i renesansnih zbi- 
vanja aktivno učestvuje u diplo- 
matskim misijama. 

Italija je u tom vremenu zračila 
kulturom za ćelu Evropu, a italijanski 
jezik se uporedo sa mnogim drugim 
jezicima izučavao u većini država 
toga vremena. Na velikom raskršću 
istorije nastaje njegovo najznačajnije 
delo VLADALAC (1513. godine) kao 
fascinantno svedočanstvo razlaza 
između vere i sumnje, mita i realnos- 
ti. Vladaac je pravno-političko delo, 
realističko sagledavanje događaja 
svoga vremena. 


Makijaveli zaključuje da nema 
koristi od idealnog vladara o kojem 
govore filozofi, reformisti i propagira 
religija, a zbog ideja o vladavini 
bezobzirnosti i odsustvu svakog 
morala mnogi ga kritičari proglašavaju 
za demona. On stvara lik diplomate i 
političara čvrste ruke, lukavog i 
spremnog da se održi u igri punoj varki 
i prevara. Njegov Vladalac je kodeks 
pravila za ubijanje u potezima surovog 
tiranina. Razum mu je jedino merilo i 
kompas za procenu strukture i mental- 
iteta društva svoga vremena. Kao 
realista događaje, ličnosti i okolnosti 

opisuje kakvi jesu, tragajući za kon- 
cepcijom, za oslobođenjem i ujedin- 
jenjem Italije. 

Makijaveli je hroničar, istoričar, 
političar koji ledenim mirom kao 
sudija izoštrena pogleda opisuje 
mehanizme vlasti i moći. U surovim 
borbama koje su besnele u Italiji 
Makijaveli je mislio, bez obzira na 
sredstva i tehniku, da im se može 
suprotstaviti snagom i postići 
oslobođenje svoje zemlje. U sklopu 
svih realnih okolnosti Makijaveli neu- 
morno proučava uzroke nesreće koja 
se nadvila nad njegov narod. 


Makijaveli je obuzet mišlju 0 moći 
izuzetnih ličnosti koje mogu 
hrabrošću i epohalnim potezima da 
se suprotstave sudbini i rese 
prelomne trenutke istorije. On tvrdi 
da tiraniju stvara narod ili velikaši 
prema prilikama kako im se ukazu. 
Ipak smatra da postoje velike razlike 
između vladavine velikaša i naroda - 
težnje naroda su mnogo časnije, dok 
težnje velikaša su upravljene da tlače 
narod. 

Makijaveli savetuje da je vladaru 
nužno da mu narod bude prijatelj, a 
o upotrebi moralnih sredstava save- 
tuje samo ona koja bi bila u datim 
istorijskim okolnostima efikasna. 


Tiraniji i nasilju treba se energično 
suprotstaviti snagom i oružjem - ako 
želiš da opstaneš u okolnostima 
kakve jesu i postigneS uspeh, 
Makijavelijev vladalac ima sve 
osobine da moze savladati neprijatel- 
ja ne birajuci sredstva ostvaruje 
zacrtane ciljeve. Budući spasitelj i 
vladalac mora imati osobine Cezara 
Bordžije - moćan, hrabar i vest na 
bojnom polju, efikasan i lukav poli- 
tičar. Iz svega se otkriva da je 
Makijaveli veliki rodoljub, zagovornik 
radikalnih ideja, što je pokazivao i u 
praksi. On se u tom periodu suprot- 
stavlja apsolutističkoj vladavini Medici, 
zbog čega će ga baciti u tamnicu. | 
pored svega, kada je 1527. godine 
opustošen Rim - Medici proterani iz 
Firence, Makijaveli je kao njihov 
pristalica napušten i ostavljen umro 
iste godine. 

Zaključujemo da je Makijaveli tvo- 
rac hladne i smišljene doktrine uspe- 
ha po svaku cenu - cilj opravdava 
sredstva. U poslednjim trenucima 
života u nagonu silovitosti i veličine 
rodoljublja, upućuje vapaj odvažnim i 
hrabrim ne birajući način i sredstva 
da vrate Italiji spokoj, osvetlaju 
istoriju i budućnost. Mnoge teze i 
doktrine koje je Makijaveli nekada 
sagledao i propagirao, proučavaju se, 
a neke i primenjuju i danas u vla- 
davinama i ratovima širom sveta. 


Redakcija 

